LINKSYS-PRODUKTER

SLUTBRUGERLICENSAFTALE

GENNEMSE NÆRVÆRENDE SLUTBRUGERLICENSAFTALE ("AFTALEN") OMHYGGELIGT. VED AT MARKERE AFKRYDSNINGSFELTET ELLER TRYKKE PÅ KNAPPEN, NÅR DU INSTALLERER SOFTWAREN, ACCEPTERER DU ALLE VILKÅRENE I DENNE AFTALE. HVIS DU IKKE ØNSKER AT ACCEPTERE ALLE DISSE VILKÅR, SKAL DU IKKE MARKERE FELTET ELLER TRYKKE PÅ KNAPPEN OG IKKE BRUGE SOFTWAREN. HVIS DU IKKE KAN ACCEPTERE VILKÅRENE I DENNE AFTALE, OG DU HAR KØBT EN PRODUKT, DER INDEHOLDER SOFTWAREN FRA EN AUTORISERET FORHANDLER, KAN DU RETURNERE PRODUKTET SAMMEN MED KØBSBEVISET OG FÅ REFUSION I OVERENSSTEMMELSE MED DEN GÆLDENDE RETURNERINGSPOLITIK.

Nærværende produkt er software, eller indeholder software (herunder firmware), som licenseres til dig af af Linksys LLC, et helejet datterselskab af Belkin International, Inc., eller et af dets datterselskaber eller associerede selskaber ("Linksys", "os" eller "vi") og af Linksys' leverandører. Nærværende aftale angiver vilkårene og betingelserne, som er gældende for din anvendelse af en hvilken som helst software og/eller firmware, der medfølger nærværende produkt, eksklusive teknologi fra åbn kilde-grupper ("softwaren"), herunder, uden begrænsning, hvordan du må benytte softwaren, Linksys' ansvar for hvordan softwaren vil fungere og dine ansvar i forbindelse med hvordan du benytter softwaren.

"Du" henviser til køberen, modtageren eller anden slutbruger af et Linksys-produkt ("produktet"), der indeholder softwaren, eller køberen, modtageren eller anden slutbruger af softwaren separat. "Du" kan også henvise til en person, som har downloadet software fra et autoriseret websted som f.eks. http://linksys.com, eller fra et autoriseret applikationsmarked eller en butik, f.eks. Apples App Store eller Google Play (i denne aftale kaldes autoriserede applikationsmarkeder og butikker "App Stores").

Hvis du har downloadet softwaren fra en App Store, er du også underlagt den pågældende App Stores betingelser for brug. Disse betingelser for brug kan forbyde dig at gøre ting, som er tilladt ifølge nærværende aftale - eller tillade dig at gøre ting, som er forbudt ifølge nærværende aftale. Derudover kan en App Stores betingelser for brug medføre, at andre vilkår i nærværende aftale ikke gælder for softwaren eller gælder på en anden måde, end der er angivet i aftalen. Hvis din brug af softwaren er underlagt en App Stores Vilkår for anvendelse, og der er en hvilken som helst konflikt eller uklarhed mellem nærværende aftales vilkår og App Stores vilkår, vil App Stores vilkår være gældende, men kun i det omfang, det er nødvendigt for at løse den slags konflikt eller uklarhed, og nærværende aftales vilkår vil ellers forblive i kraft og virkning. Uagtet alt, som er i strid med nærværende aftale, anerkender og accepterer du, at ved at bruge softwaren er det udelukkende dit ansvar at forstå nærværende aftales vilkår, samt vilkårene for brug af nogen App Store, som måtte være relevant for softwaren eller produktet.

Hvad du gerne må gøre:

• Betjene softwaren på den måde, der er beskrevet i brugerdokumentationen til softwaren

• Hvis softwaren downloades på en personlig computer eller mobil enhed, må du tage så mange kopier af softwaren, som du har brug for til egen brug, inden for rimelighedens grænser

• Foretage en sikkerhedskopiering af softwaren

• Permanent overføre alle dine rettigheder til brug af softwaren til en anden person, så længe personen er indforstået med at overholde nærværende aftale, og og efterfølgende en sådan overførsel stopper du derefter med at bruge softwaren

Du kan finde brugerdokumentationen til softwaren på internettet på http://linksys.com på siden "Support".

Hvad du ikke må gøre, og hvad du ikke må give andre tilladelse til:

• Modificere produktet, softwaren eller brugerdokumentationen (undtagen som det måske er tilladt ifølge nogen gældende åben kilde-licens) uden at modtage forudgående skriftlig tilladelse til at modificere fra Linksys

• Lease, give underlicens, gensælge, overdrage, eller på anden vis overføre (undtagen som udtrykkeligt tilladt ovenfor), hvad enten det til kommercielle formål eller andet, softwaren eller brugerdokumentationen

• Foretage reverse engineering, adskille eller dekompilere softwaren eller på anden måde forsøge at reducere softwaren til et til et format, der kan læses af mennesker, undtagen hvis en sådan aktivitet er tilladt under gældende lov eller hvis det kræves, at Linksys tillader en sådan aktivitet, ifølge vilkårene i en gældende open source-licens

• Slette meddelelser om ophavsret, varemærker eller anden tilkendegivelse af ejerskab fra softwaren eller brugerdokumentationen

• Bruge produktet, softwaren eller brugerdokumentationen til at udvikle et konkurrerende hardware- og/eller softwareprodukt

• Hvis softwaren er firmware, skal du kopiere firmwaren eller betjene den separat fra det produkt, hvor firmwaren er indlejret

Opgraderinger og opdateringer: Linksys kan forsyne dig med opgraderinger eller opdateringer til denne software, selvom Linksys ikke er forpligtet til at gøre dette. Denne aftale dækker opgraderinger eller opdateringer af softwaren, som du får fra Linksys, fra en af de autoriserede forhandlere eller distributører eller fra en App Store, medmindre opgraderingen eller opdateringen leveres med sin egen licensaftale. Hvis du beslutter ikke at downloade en opgradering eller opdatering fra Linksys , er du indforstået med, at du muligvis udsætter softwaren for en alvorlig sikkerhedsrisiko eller at softwaren kan blive ubrugelig.

Dato, information og beskyttelse af personlige oplysninger Dine oplysninger vil på alle tider blive behandlet i henhold til enten Belkins privatlivspolitik, som er indarbejdet som henvisning i nærværende aftale, og kan ses på: http://www.belkin.com/us/privacypolicy.

Ejerskab: Softwaren licenseres til dig, du køber den ikke. Linksys forbeholder sig alle rettigheder, som ikke udtrykkeligt er tildelt dig i henhold til denne aftale.

Produkter og tjenester fra tredjepart: Softwaren kan indeholde link eller andre funktioner, der gør det nemmere for dig at gå til eller logge på uafhængige tredjepartswebsteder ("Websteder, der er linket til"). Disse funktioner er udelukkende inkluderet som en service til dig. Websteder, der er linket til, er ikke under Linksys kontrol, og Linksys er ikke ansvarlige for og støtter ikke indholdet eller aktiviteterne på disse websteder, herunder oplysninger eller materiale på webstederne. Du skal foretage din egen uafhængige vurdering angående din interaktion med websteder, der er linket til. Du frafalder og opgiver hermed ethvert retskrav, du har over for Linksys i forbindelse med disse websteder eller tredjepartsprodukter eller -tjenester.

Erstatning: Hvis Linksys er genstand for et krav, bliver involveret i en retssag, eller lider noget økonomisk tab eller erstatningskrav som følge af din krænkelse af nærværende aftale, vil du, i det omfang loven tillader det, være ansvarlig for at kompensere Linksys for hele tabsbeløbet, samt alle rimelige beløb, som Linksys pådrager sig i advokatsalærer, udgifter og sagsomkostninger, undtagen i det omfang Linksys bidrog til tabet eller erstatningskravet.

Afslutning: Hvis du ikke overholder nærværende aftales vilkår, forbeholder vi os retten til at lade nærværende aftale komme til ophør ved skriftligt at oplyse dig derom, i hvilket tilfælde din ret til at benytte softwaren ophører, og du skal holde op med at benytte softwaren. Hvis softwaren er blevet installeret på en personlig computer, skal du afinstallere softwaren med det samme. Hvis softwaren er firmware, som er indlejret i et produkt, skal du stoppe med at bruge produktet.

Begrænset garanti:

Vigtig meddelelse om dine rettigheder som forbruger: VISSE LANDE, STATER OG/PROVINSER TILLADER IKKE UDELUKKELSEN ELLER BEGRÆNSNINGEN AF VISSE BETINGELSER ELLER GARANTIER OG/ELLER TILLADER IKKE, AT PRODUKTER ELLER TJENESTER BLIVER SOLGT UDEN GARANTIER. I OVERENSSTEMMELSE DERMED, HVIS DISSE LOVE ER GÆLDENDE FOR DIG, VIL EN DEL AF ELLER HELE DETTE AFSNIT MED TITLEN "BEGRÆNSET GARANTI", MÅSKE IKKE VÆRE GÆLDENDE FOR DIG. DET ER KUN DE UDELADELSER OG BEGRÆNSNINGER, SOM ER TILLADT INDEN FOR LOVGIVNINGEN I DIN JURISDIKTION, DER GÆLDER FOR DIG, OG I SÅDANNE TILFÆLDE ER LINKSYS' ANSVAR BEGRÆNSET TIL DET VIDEST MULIGE UNDER GÆLDENDE LOVGIVNING Håndhævelsen af disse begrænsede garantier kan variere baseret på den lokale lovgivning, du er underlagt, og du har muligvis yderligere rettigheder, afhængig af hvor du er bosiddende. I Australien f.eks. er vores software og de medier, den leveres på, dækket af lovbestemte garantier, herunder kvalitet og egnethed til formålet, som ikke kan udelades eller begrænses ifølge den australske forbrugerlov (som yderligere forklaret nedenfor).

Denne aftale er ikke beregnet til at, og kan ikke:

• ændre eller udelukke nogen lovbestemt forbrugerrettighed, som ikke lovligt kan ændres eller udelukkes, eller

• begrænse eller udelukke nogen ret, du har over for den person, der solgte dig produktet, såfremt vedkommende har misligholdt en med dig indgået købsaftale.

Hvis du er bosiddende i Australien eller New Zealand, gælder følgende afsnit for dig:

Nogle love, herunder den australske forbrugerlov og Consumer Guarantees Act 1993 (New Zealand), kan indeholde garantier eller betingelser eller pålægge Linksys garantier eller forpligtelser, som er beregnet til at beskytte købere af varer og tjenester i Australien eller New Zealand under forskellige omstændigheder ("Gældende lovgivning i AU/NZ"). Intet i denne aftale udelukker, begrænser eller ændrer betingelser, garantier, rettigheder eller retsmidler, der direkte eller indirekte er indeholdt i den gældende lovgivning i AU/NZ, som det ifølge lovgivningen ikke er tilladt at udelade, begrænse eller modificere. Hvis en betingelse eller garanti er underforstået i denne aftale eller pålægges Linksys af gældende lov i AU/NZ og ikke kan udelades, men Linksys ifølge gældende lov i AU/NZ har tilladelse til at begrænse Linksys' afhjælpning af misligholdelse af en sådan betingelse eller garanti, så er Linksys ansvar begrænset til et eller flere af følgende punkter, efter Linksys' eget skøn: (a) i tilfælde af varer, udskiftning af varer eller levering af tilsvarende varer, reparation af varerne, betaling af omkostningerne ved udskiftning af varerne eller ved anskaffelse af tilsvarende varer eller betaling af omkostningerne ved at reparation af varerne; eller (b) i tilfælde af tjenester, levering af tjenesterne igen eller betaling af omkostningerne ved at få leveret tjenesterne igen.

Linksys garanterer, at ethvert medie (f.eks. en CD eller USB-stick), som softwaren leveres på, ved normal brug ikke er behæftet med fejl og mangler i materialer og udførelse i 90 dage fra dens oprindelige købsdato ("garantiperioden"). Hvis du fremsætter et berettiget softwaremediekrav i henhold til denne garanti, opfylder Linksys nærværende garanti ved at erstatte softwaremediet. Denne begrænsede garanti gælder ikke i Australien. Forbrugere i Australien har lovbestemte rettigheder i forbindelse med softwaren og de medier, som softwaren leveres på, ifølge Australiens forbrugerlovgivning.

UNDTAGEN DENNE BEGRÆNSEDE GARANTI PÅ MEDIER, OG SÅ VIDT MULIGT GÆLDENDE LOV TILLADER DET, leveres softwaren til dig "som den er" med eventuelle fejl og uden garantier af nogen art. Linksys garanterer særligt ikke, at softwaren er fejlfri eller fri for angreb fra computervirus eller andre systemtrusler. Linksys garanterer ligeledes ikke, at softwaren lever op til dine forventninger, eller at softwaren egner sig til dine specifikke formål. Linksys garanterer ikke, at software ikke krænker en anden parts ophavsrettigheder.

DET ER DIT ANSVAR AT SIKKERHEDSKOPIERE DIT SYSTEM, HERUNDER, UDEN BEGRÆNSNING, AL DATA, SOM DU MÅSKE ANVENDER ELLER ER I BESIDDELSE AF I FORBINDELSE MED PRODUKTET. DU TAGER ADGANG TIL AL MATERIALE, INFORMATION ELLER DATA, SOM ER DOWNLOADET ELLER PÅ ANDEN VIS INDHENTET, EFTER EGET SKØN OG RISIKO, OG DU ALENE VIL VÆRE ANSVARLIG FOR ENHVER SKADE PÅ DIT COMPUTERSYSTEM ELLER PRODUKT ELLER TAB AF DATA, SOM STAMMER FRA OVERFØRSLEN AF SÅDAN MATERIALE, INFORMATION ELLER DATA.

Generelle undtagelser og ansvarsbegrænsning I visse jurisdiktioner og under visse omstændigheder er det muligt at udelukke og/eller begrænse Linksys' ansvar over for kunderne. Kun i de områder, hvor loven tillader det, og i lovens fulde omfang vil Linksys:

• begrænse alle underforståede garantier og betingelser for salgbarhed, antagelighed, tilfredsstillende kvalitet, uforstyrret besiddelse eller egnethed til et bestemt formål til varigheden af den relevante garantiperiode;

• udelukke alle udtrykkelige såvel som underforståede betingelser, repræsentationer og garantier, herunder underforståede garantier om ikke-krænkelse af rettigheder, UD OVER HVAD LINKSYS UDTRYKKELIGT HAR ANGIVET PÅ SKRIFT ELLER HAR GIVET SKRIFTLIGT SAMTYKKE TIL;

• frasige sig ethvert ansvar for tab eller beskadigelse af data, der måtte følge af brugen eller reparationen af et Linksys-produkt;

• frasige sig ethvert ansvar, selskabet måtte have over for dig for:

a) tab af indtægter eller fortjeneste,

b) tab af evnen til at bruge produkter, software eller tjenester fra tredjepart, og

c) alle indirekte, resulterende, særlige, tilfældige eller pønalt begrundede tab eller skader,

der opstår i henhold til nogen lovgivning og som vedrører din brug eller manglende evne til at bruge softwaren eller nogen relaterede tjenester. Denne udelukkelse gælder, selvom Linksys er blevet underrettet om muligheden for sådanne skader, og selv hvis nogen garanti eller noget retsmiddel i medfør af denne producentgaranti ikke opfylder sit egentlige formål, og

• begrænser sit økonomiske ansvar over for dig, under enhver lov, til den pris, som du betalte for softwaren eller for produktet, der indeholder softwaren.

Intet i dette afsnit skal begrænse Linksys' ansvar hvad angår dødsfald eller legemsbeskadigelse.

HVIS DU ER BOSIDDENDE I DEN EUROPÆISKE UNION, HENVISER REFERENCER TIL "SÆRLIGE, INDIREKTE, HÆNDELIGE SKADER, PØNALE SKADER ELLER FØLGESKADER" TIL TAB, SOM

i. IKKE MED RIMELIGHED KUNNE FORUDSES AF BEGGE PARTER;

ii. VAR KENDT AF DIG, MEN IKKE AF OS; OG/ELLER

iii. MED RIMELIGHED KUNNE FORUDSES AF BEGGE PARTER, MEN KUNNE VÆRE FORHINDRET AF DIG, SOM F.EKS. (MEN IKKE BEGRÆNSET TIL) TAB FORÅRSAGET AF VIRUS, TROJANSKE HESTE ELLER ANDRE ONDSINDEDE PROGRAMMER, ELLER TAB AF ELLER BESKADIGELSE AF DINE DATA.

Eksportlovgivning: Du er indforstået med, at brug af softwaren er underlagt eksportlovgivningen i USA og lokalt. Du bekræfter, at du ikke er statsborger i et land, der er pålagt embargo, eller har forbud mod at være slutbruger under gældende amerikanske eller lokale love, regler og lister for eksport og antiterror. Du indvilliger i ikke at eksportere, geneksportere, videresælge, overføre eller afsløre dele af softwaren eller relaterede tekniske oplysninger eller materialer, direkte eller indirekte, i overtrædelse af gældende eksportlovgivning.

Brugere i amerikanske offentlige myndigheder: Softwaren og brugerdokumentationen falder under "commercial items" som defineret i 48 C.F.R. 2.101 og 48 C.F.R. 12.212. Alle brugere inden for regeringen anskaffer sig softwaren og brugerdokumentationen med kun de rettigheder, der gælder kunder uden for regeringen. Ved at bruge softwaren eller brugerdokumentation eller begge dele accepterer myndighederne, at softwaren og brugerdokumentationen er "kommerciel computersoftware" og "dokumentation til kommerciel computer software", og accepterer samtidig rettighederne og begrænsningerne heri.

Almindelige betingelser: Såfremt nogen del af denne aftale viser sig at være ugyldig eller uden retskraft, vil de resterende bestemmelser forblive fuldt gyldige. Nærværende aftale udgør hele aftalen mellem parterne hvad angår softwaren og erstatter alle vilkår i konflikt eller yderligere vilkår, som er indeholdt i enhver købsordre eller andetsteds. Ingen ændring af denne aftale er bindende, medmindre den udfærdiges på skrift og accepteres af Linksys og af dig. Indholdet i Belkins privatlivspolitik kan imidlertid ændres som beskrevet i det pågældende dokument. Enhver frafaldelse af en bestemmelse i nærværende aftale er kun gældende, hvis den udfærdiges på skrift og underskrives af Linksys. Enhver oversættelse af denne aftale udføres for lokale behov og i tilfælde af en uoverensstemmelse mellem den engelske og ikke-engelske versioner, gælder den engelske version af nærværende aftale, i den udstrækning det tillades af den lokale lovgivning i din jurisdiktion.

Hvis du befinder dig i USA, gælder følgende klausuler for dig:

Voldgift, frafaldelse af gruppe-voldgift, gældende lov og værneting: DU OG LINKSYS ANERKENDER OG ACCEPTERER, AT KRAV, TVISTER ELLER KONFLIKTER MELLEM DIG OG LINKSYS, SOM OPSTÅR I FORBINDELSE MED (1) DENNE AFTALE, HERUNDER GYLDIGHEDEN AF DETTE AFSNIT OG (2) DIN BRUG AF PRODUKTERNE I HENHOLD TIL DENNE AFTALE (UNDER ÉT KALDET, "TVISTEN") SKAL LØSES UDELUKKENDE OG ENDELIGT VIA BINDENDE VOLDGIFT VED EN NATIONALT ANERKENDT VOLDGIFTSRET, SOM BEGGE PARTER ER ENIGE OM, I HENHOLD TIL DET KODEKS FOR PROCEDURER, DER ER GÆLDENDE FOR FORBRUGERRELATEREDE TVISTER. DU ER KLAR OVER, AT UDEN DENNE BESTEMMELSE, VILLE DU HAVE HAFT RET TIL AT FÅ AFGJORT EN TVIST AF ET NÆVNINGETING ELLER EN DOMMER, OG DU GIVER UDTRYKKELIGT OG BEVIDST AFKALD PÅ DENNE RETTIGHED OG ERKLÆRER DIG I STEDET INDFORSTÅET MED AT LØSE ENHVER TVIST VIA BINDENDE VOLDGIFT I HENHOLD TIL BESTEMMELSERNE I DETTE AFSNIT.

VOLDGIFTEN SKAL AFHOLDES FORAN EN ENKELT VOLDGIFTSMAND, SOM SKAL VÆRE EN PENSIONERET DOMMER ELLER LÆGDOMMER, I ET AF SEKS REGIONALE VÆRNETING I OVERENSSTEMMELSE MED BESTEMMELSEN FOR VÆRNETING NEDENFOR. UANSET OM DU FÅR MEDHOLD I TVISTEN, ER DU BERETTIGET TIL AT FÅ REFUNDERET OMKOSTNINGERNE VED VOLDGIFTSSAGEN EFTER VOLDGIFTSMANDENS SKØN, SÅ LÆNGE DIT KRAV IKKE SKØNNES AT VÆRE UBERETTIGET I HENHOLD TIL REGEL 11(b) I DE FØDERALE REGLER FOR CIVIL RETSPLEJE. HVIS VOLDGIFTSERSTATNINGEN ER LIG MED ELLER STØRRE END DET BELØB, DU KRÆVEDE I DIT VOLDGIFTSKRAV, BETALER LINKSYS DE RIMELIGE OG FAKTISKE ADVOKATSALÆRER, DU HAR PÅDRAGET DIG VED AT FØRE VOLDGIFTSSAGEN, SAMT EN MINIMUMERSTATNING PÅ USD 2.500. ENHVER BESLUTNING ELLER KENDELSE AFSAGT AF VOLDGIFTSMANDEN I EN VOLDGIFTSSAG ER ENDELIG OG BINDENDE FOR BEGGE PARTER, OG KAN FREMLÆGGES SOM RETSKENDELSE FOR ENHVER KOMPETENT DOMSTOL. HVIS EN AF PARTERNE TAGER EN TVIST TIL EN DOMSTOL ELLER ET ANDET IKKE-VOLDGIFTSFORUM, KAN VOLDGIFTSMANDEN ELLER DOMMEREN TILDELE DEN ANDEN PART RIMELIGE OMKOSTNINGER OG UDGIFTER (HERUNDER, MEN IKKE BEGRÆNSET TIL ADVOKATSALÆRER), SOM ER PÅLØBET VED HÅNDHÆVELSE AF OVERHOLDELSE AF DENNE BINDENDE VOLDGIFTSBESTEMMELSE, HERUNDER UDSÆTTELSE ELLER AFVISNING AF EN SÅDAN TVIST.

HVERKEN DU ELLER LINKSYS ER BERETTIGET TIL AT SAMMENLÆGGE KRAV I VOLDGIFT MOD ANDRE KUNDER ELLER DØMME SOM VOLDGIFTSMAND SOM REPRÆSENTANT FOR ELLER MEDLEM AF EN GRUPPE ELLER SOM PRIVAT ADVOKAT. DU ER KLAR OVER, AT UDEN DENNE BESTEMMELSE HAVDE DU MULIGVIS HAFT RET TIL AT DØMME SOM VOLDGIFTSMAND I EN TVIST SOM DEL AF EN GRUPPE ELLER VIA EN REPRÆSENTANT, OG DU GIVER UDTRYKKELIGT OG BEVIDST AFKALD PÅ DENNE RETTIGHED OG ERKLÆRER DIG I STEDET INDFORSTÅET MED KUN AT MÆGLE I DINE EGNE TVISTER I OVERENSSTEMMELSE MED BESTEMMELSERNE I DETTE AFSNIT.

UANSET OVENSTÅENDE AFTALE OM AFGØRELSE AF TVISTER VED VOLDGIFT, ER BÅDE DU OG LINKSYS INDFORSTÅET MED, AT BEGGE PARTER SOM ET ALTERNATIV TIL VOLDGIFT MÅ FØRE ET INDIVIDUELT SØGSMÅL FOR FOGEDRETTEN FOR AT LØSE EN KONFLIKT, SÅ LÆNGE EN SÅDAN FOGEDRET IKKE GIVER MULIGHED FOR KUMULATION ELLER SAMMENLÆGNING AF KRAV.

DENNE AFTALE ER UNDERLAGT LOVGIVNINGEN I CALIFORNIEN UDEN HENSYN TIL NOGEN LOVREGLER, DER KAN PÅVIRKE ANVENDELSEN AF LOVGIVNINGEN I EN JURISDIKTION (UD OVER LOVGIVNINGEN I CALIFORNIEN) I FORBINDELSE MED PARTERNES RETTIGHEDER OG PLIGTER. HVIS DU ER EN FORBRUGER, OG DU ER BOSIDDENDE I ET LAND, HVOR LINKSYS MARKEDSFØRER DEN LEVEREDE SOFTWARE, KAN DEN LOKALE LOVGIVNING IMIDLERTID KRÆVE, AT BESTEMTE FORBRUGERBESKYTTELSESLOVE GÆLDER FOR VISSE AFSNIT AF DENNE AFTALE. HVER AF DE FORENEDE NATIONERS KONVENTION OM AFTALER OM INTERNATIONALT SALG AF VARER OG DE FORENEDE NATIONERS KONVENTION OM BEGRÆNSNINGSPERIODE VED INTERNATIONALT SALG AF VARER UDELUKKES HERMED UDTRYKKELIGT OG ER IKKE GÆLDENDE FOR NÆRVÆRENDE AFTALE.

UNDTAGEN FOR INDIVIDUELLE SMÅSAGER, SOM KAN BRINGES FOR ENHVER FOGEDRET, HVOR JURISDIKTION OG VÆRNETING ER FYLDESTGØRENDE, SKAL ENHVER VOLDGIFTSSAG, RETSSAG, SAGSANLÆG ELLER SAGSBEHANDLING SOM AFSTEDKOMMES AF ELLER HAR RELATION TIL DENNE AFTALE, ELLER ENHVER TVIST, INDLEDES I (1) NEW YORK, NEW YORK, (2) ATLANTA, GEORGIA, (3) CHICAGO, ILLINOIS, (4) DALLAS, TEXAS, (5) SEATTLE, WASHINGTON, ELLER (6) LOS ANGELES, CALIFORNIEN, OG DU OG LINKSYS ER BEGGE UIGENKALDELIGT UNDERLAGT EKSKLUSIV JURISDIKTION OG VÆRNETING FOR EN SÅDAN PROCEDURE. VED EN TVIST OM 10.000 USD ELLER MINDRE KAN DU IMIDLERTID VÆLGE, OM VOLDGIFTSRETTEN I ET AF DE SEKS REGIONALE VÆRNETING SKAL AFHOLDES VED FREMMØDE, PR. TELEFON ELLER UDELUKKENDE BASERET PÅ INDSENDTE DOKUMENTER.

Hvis du befinder dig uden for USA, gælder følgende klausul for dig:

Gældende lov: Denne aftale er underlagt Californiens lovgivning, uden hensyn til modstridende lovbestemmelser. Delstatsdomstolen og de føderale domstole i Californien har ikke-eksklusiv domstolskompetence for krav der opstår under eller i forbindelse med denne aftale. Hvis du er kunde og bosiddende i et land, hvor Linksys markedsfører eller promoverer softwaren, kan den lokale lovgivning imidlertid kræve, at bestemte forbrugerbeskyttelseslove gælder for visse dele af denne aftale. Hver af De Forenede Nationers konvention om aftaler om internationalt salg af varer og De Forenede Nationers konvention om begrænsningsperiode ved internationalt salg af varer udelukkes hermed udtrykkeligt og er ikke gældende for nærværende aftale.

BELKIN, LINKSYS og mange produktnavne og logoer er varemærker, som tilhører Belkin-koncernen. Tredjeparters varemærker, som er nævnt, tilhører de respektive ejere.

© 2014 Belkin International, Inc. og/eller dets associerede selskaber. Alle rettigheder forbeholdes.