ผลิตภัณฑ์ของ LINKSYS

ข้อตกลงเรื่องสิทธิ์การใช้งานสำหรับผู้ใช้ปลายทาง

กรุณาอ่านข้อตกลงเรื่องสิทธิ์การใช้งานสำหรับผู้ใช้ปลายทางฉบับนี้ (เรียกว่า "ข้อตกลง") ให้ละเอียด การทำเครื่องหมายในช่องหรือการคลิกที่ปุ่มเพื่อยืนยันการยอมรับเมื่อคุณติดตั้งซอฟต์แวร์เป็นครั้งแรก แสดงว่าคุณตกลงยินยอมตามเงื่อนไขทุกประการที่ระบุในข้อตกลงนี้ หากคุณไม่เห็นด้วยกับข้อกำหนดเหล่านี้ โปรดอย่าทำเครื่องหมายในช่องหรือคลิกปุ่มและโปรดอย่าใช้ซอฟต์แวร์นี้ หากคุณไม่ยอมรับเงื่อนไขในข้อตกลงนี้ และได้ซื้อผลิตภัณฑ์ที่มีซอฟต์แวร์จากผู้ค้าปลีกหรือตัวแทนจำหน่ายที่ได้รับอนุญาต คุณสามารถส่งคืนผลิตภัณฑ์พร้อมเอกสารหลักฐานการซื้อสินค้าเพื่อรับเงินคืนตามนโยบายการคืนสินค้าที่บังคับใช้

ผลิตภัณฑ์นี้เป็นซอฟต์แวร์ หรือมีซอฟต์แวร์อยู่ภายใน (รวมถึงเฟิร์มแวร์) คุณได้รับมอบสิทธิ์การใช้งานซอฟต์แวร์เหล่านี้จาก Linksys LLC บริษัทในเครือซึ่งเป็นของ Belkin International, Inc. แต่เพียงผู้เดียว หรืออาจได้รับมอบสิทธิ์การใช้งานจากบริษัทในเครือและผู้ร่วมทุนของ Linksys (รวมเรียกว่า "Linksys" หรือ "พวกเรา") และซัพพลายเออร์ของ Linksys ข้อตกลงฉบับนี้ได้ระบุข้อกำหนดและเงื่อนไขที่ควบคุมการใช้งานซอฟต์แวร์ทั้งหมด และ/หรือ เฟิร์มแวร์ที่ให้มากับผลิตภัณฑ์นี้ (รวมเรียกว่า "ซอฟต์แวร์") โดยไม่รวมถึงเทคโนโลยีจากชุมชนที่เปิดให้ใช้งานซอฟต์แวร์ฟรี ข้อกำหนดและเงื่อนไขเหล่านั้นรวมถึง แต่ไม่จำกัดเฉพาะ แนวทางการใช้งานซอฟต์แวร์ที่คุณควรปฏิบัติตาม ความรับผิดชอบของ Linksys เกี่ยวกับการทำงานของซอฟต์แวร์ และความรับผิดชอบที่คุณต้องแบกรับจากวิธีการใช้ซอฟต์แวร์ของคุณ

คำว่า "คุณ" ในที่นี้เราหมายถึง ผู้ซื้อ ผู้รับ หรือผู้ใช้ปลายทางคนอื่นที่ใช้ผลิตภัณฑ์ของ Linksys ("อุปกรณ์") ที่มีซอฟต์แวร์หรือ หรือหมายถึงผู้ซื้อ ผู้รับ หรือผุ้ใช้ปลายทางคนอื่นที่ใช้ซอฟต์แวร์แบบสแตนด์อโลน นอกจากนี้ คำว่า "คุณ" ยังอาจหมายถึงบุคคลที่ได้ดาวน์โหลดซอฟต์แวร์นี้จากเว็บไซต์ที่ได้รับอนุญาต เช่น http://linksys.com หรือจากตลาดหรือร้านค้าแอปพลิเคชันที่ได้รับอนุญาต เช่นร้านค้าแอปพลิเคชันของ Apple หรือ Google Play (ในข้อตกลงนี้จะรวมเรียกตลาดและร้านค้าแอปพลิเคชันที่ได้รับอนุญาตว่า "ร้านค้าแอปพลิเคชัน")

หากคุณได้ดาวน์โหลดซอฟต์แวร์จากร้านค้าแอปพลิเคชัน คุณจะต้องปฏิบัติตามข้อกำหนดการใช้งานของร้านค้าแอปพลิเคชันนั้นๆ ข้อกำหนดการใช้งานเหล่านั้นอาจห้ามไม่ให้คุณทำบางอย่างที่คุณสามารถทำได้ภายใต้ข้อตกลงนี้ หรือให้คุณสามารถทำบางอย่างที่คุณไม่สามารถทำได้ภายใต้ข้อตกลงนี้ นอกจากนั้น การทำตามข้อกำหนดการใช้งานของร้านค้าอาจทำให้เงื่อนไขอื่นๆ ในข้อตกลงนี้ไม่สามารถใช้ได้ร่วมกับซอฟต์แวร์หรือทำให้เกิดการนำไปใช้ในวิธีอื่นที่ไม่ได้ระบุในข้อตกลงนี้ ถ้าการใช้งานซอฟต์แวร์ของคุณได้รับการควบคุมโดยข้อกำหนดการใช้งานของร้านค้าแอปพลิเคชัน และหากมีความขัดแย้งหรือความไม่แน่ชัดเกิดขึ้นระหว่างข้อกำหนดในข้อตกลงนี้ กับข้อกำหนดการใช้งานของร้านค้าแอปพลิเคชัน ให้ถือว่าข้อกำหนดของร้านค้าแอปพลิเคชันมีผลเหนือกว่า แต่จะมีผลบังคับใช้ในระดับที่จำเป็นต่อการแก้ไขข้อขัดแย้งหรือความไม่แน่ชัดเท่านั้น และข้อกำหนดอื่นๆ ในข้อตกลงฉบับนี้จะยังมีผลบังคับใช้อย่างครบถ้วน ไม่ว่าจะเกิดเหตุการณ์ที่ขัดแย้งกับเงื่อนไขใดๆ ที่ระบุไว้ในข้อตกลงฉบับนี้ การที่คุณใช้งานซอฟต์แวร์ จะถือว่าคุณได้รับรู้และยอมรับว่า คุณมีหน้าที่รับผิดชอบในการทำความเข้าใจในข้อกำหนดต่างๆ ของข้อตกลงฉบับนี้ รวมถึงข้อกำหนดในการใช้งานใดๆ จากร้านค้าแอปพลิเคชันที่อาจเกี่ยวข้องกับซอฟต์แวร์หรือผลิตภัณฑ์

สิ่งที่คุณสามารถ ทำได้:

• ใช้งานซอฟต์แวร์ตามที่อธิบายไว้ในคู่มือผู้ใช้ซอฟต์แวร์

• ในกรณีที่ซอฟต์แวร์จัดไว้ให้สำหรับการดาวน์โหลดลงในคอมพิวเตอร์ส่วนบุคคลหรืออุปกรณ์มือถือ คุณสามารถทำสำเนาซอฟต์แวร์ได้มากเท่าที่คุณจำเป็นต้องใช้ตามความเหมาะสม

• ทำสำเนาสำรองของซอฟต์แวร์

• ถ่ายโอนสิทธิ์ทั้งหมดในการใช้งานซอฟต์แวร์นี้ของคุณให้แก่บุคคลอื่นเป็นการถาวร ตราบเท่าที่บุคคลนั้นยอมรับข้อผูกพันตามข้อตกลงนี้และคุณยุติการใช้ซอฟต์แวร์นี้หลังจากการถ่ายโอนสิทธิ์

คุณสามารถค้นหาคู่มือผู้ใช้ซอฟต์แวร์นี้ได้ทางอินเทอร์เน็ตที่ http://linksys.com ในหน้า "การสนับสนุน"

สิ่งที่คุณไม่ สามารถทำได้ และสิ่งที่คุณจะต้องไม่อนุญาตให้ผู้อื่นทำ:

• ดัดแปลงแก้ไขผลิตภัณฑ์ ซอฟต์แวร์ หรือคู่มือผู้ใช้ (ยกเว้นว่าสามารถทำได้ตามใบอนุญาตการเผยแพร่ซอฟต์แวร์ฟรีที่เกี่ยวข้อง) โดยไม่ได้รับคำยินยอมเป็นลายลักษณ์อักษรจาก Linksys ให้ทำการดัดแปลงแก้ไข

• ให้เช่า มอบสิทธิ์การใช้งานต่อ ขายต่อ แจกจ่ายต่อ หรือโอนสิทธิ์ในซอฟต์แวร์หรือคู่มือผู้ใช้ (ยกเว้นว่าทำการอนุญาตไว้อย่างชัดเจนข้างต้น) โดยมีวัตถุประสงค์เพื่อการค้าหรืออื่นๆ

• ทำวิศวกรรมย้อนกลับ แยกส่วน หรือแยกองค์ประกอบของซอฟต์แวร์นี้ หรือพยายามลดรูปแบบซอฟต์แวร์ให้อยู่ในรูปแบบที่อ่านได้ ยกเว้นในกรณีที่การกระทำดังกล่าวได้รับอนุญาตตามกฎหมายที่ใช้บังคับ หรือในกรณีที่ Linksys จำเป็นต้องอนุญาตการกระทำดังกล่าวภายใต้เงื่อนไขของสิทธิ์การใช้งานของโอเพนซอร์สที่เกี่ยวข้อง

• ลบประกาศเรื่องสิทธิ์การใช้งาน เครื่องหมายการค้า หรือกรรมสิทธิ์อื่นๆ ออกจากซอฟต์แวร์นี้หรือคู่มือผู้ใช้

• ใช้ผลิตภัณฑ์ ซอฟต์แวร์ หรือคู่มือผู้ใช้เพื่อพัฒนาผลิตภัณฑ์ฮาร์ดแวร์และ/หรือซอฟต์แวร์เพื่อการแข่งขัน

• หากซอฟต์แวร์นี้เป็นเฟิร์มแวร์ ห้ามคัดลอกหรือใช้งานเฟิร์มแวร์นั้นแยกจากอุปกรณ์ที่มีเฟิร์มแวร์นั้นอยู่

การอัปเกรดและอัปเดต: แม้ว่า Linksys จะไม่จำเป็นต้องดำเนินการดังกล่าว แต่ Linksys อาจมอบการอัปเกรดหรืออัปเดตสำหรับซอฟต์แวร์นี้แก่คุณ ข้อตกลงนี้ครอบคลุมการอัปเกรดหรือการอัปเดตซอฟต์แวร์นี้ ซึ่งคุณสามารถขอรับจาก Linksys หรือจากตัวแทนจำหน่าย ผู้ค้าปลีก หรือ ผู้จัดจำหน่ายที่ได้รับอนุญาตจากร้านค้าแอปพลิเคชันเว้นแต่การอัปเกรดหรืออัปเดตนั้นจะมาพร้อมกับข้อตกลงเรื่องสิทธิ์การใช้งานของผลิตภัณฑ์ หากคุณตัดสินใจว่าจะไม่ดาวน์โหลดการอัปเกรดหรืออัปเดตที่ Linksys จัดไว้ให้ คุณเข้าใจดีว่าคุณอาจทำให้ซอฟต์แวร์นี้มีความเสี่ยงต่อภัยคุกคามด้านความปลอดภัยที่ร้ายแรง หรือทำให้ซอฟต์แวร์ไม่สามารถใช้งานได้

ข้อมูลและความเป็นส่วนตัว: ข้อมูลของคุณจะได้รับการดูแลรักษาตามนโยบายสิทธิส่วนบุคคลของ Belkin อยู่เสมอ นโยบายนี้เป็นข้อมูลอ้างอิงอยู่ภายในข้อตกลงฉบับนี้และสามารถอ่านเนื้อหาฉบับเต็มได้ที่: http://www.belkin.com/us/privacypolicy

สิทธิ์การเป็นเจ้าของ: เรามอบสิทธิ์ให้แก่คุณในการใช้งานซอฟต์แวร์นี้ และไม่ได้เป็นการจำหน่ายซอฟต์แวร์ให้กับคุณ Linksys ขอสงวนสิทธิ์ใดๆ ที่ไม่ได้มอบให้แก่คุณโดยชัดแจ้งภายใต้ข้อตกลงนี้

ผลิตภัณฑ์และบริการของบุคคลที่สาม: ซอฟต์แวร์อาจมีลิงค์หรือคุณสมบัติอื่นเพื่อทำให้คุณเยี่ยมชมหรือล็อกอินไปยังเว็บไซต์บุคคลที่สามได้ง่ายยิ่งขึ้น ("ไซต์ที่ลิงค์ไป") คุณสมบัติเหล่านี้ทำขึ้นโดยมีวัตถุประสงค์เพื่อมอบความสะดวกสบายให้แก่คุณเท่านั้น Linksys ไม่ได้ควบคุมไซต์ที่ลิงค์ไปเหล่านั้นและ Linksys จะไม่รับผิดชอบต่อ และไม่เห็นชอบต่อเนื้อหาหรือการดำเนินการใดๆ ของไซต์ที่ลิงค์ไปเหล่านั้น รวมถึงข้อมูลหรือสิ่งใดๆ ที่อยู่ในไซต์ที่ลิงค์ไปเหล่านั้น คุณจะต้องตัดสินใจด้วยตัวของคุณเองว่าจะมีปฏิสัมพันธ์อย่างไรต่อไซต์ที่ลิงค์ไปเหล่านี้ คุณสละสิทธิ์ในการเรียกร้องตามกฎหมายที่คุณอาจมีต่อ Linksys เกี่ยวกับไซต์ หรือผลิตภัณฑ์หรือบริการของบุคคลที่สามดังกล่าว

การชดเชยความเสียหาย: หาก Linksys ถูกฟ้องร้องหรือมีส่วนเกี่ยวข้องกับการดำเนินคดี หรือจะต้องสูญเสียผลประโยชน์หรือได้รับความเสียหายอันเป็นผลมาจากการละเมิดข้อตกลงของคุณ คุณจะต้องรับผิดชอบความเสียหายนี้แทน Linksys ตามมูลค่าความเสียหายที่เกิดขึ้นทั้งหมด หรือในขอบเขตตามที่กฎหมายอนุญาต โดบรวมถึงค่าใช้จ่ายที่ Linksys ใช้เพื่อเป็นค่าทนาย ค่าใช้จ่ายในการดำเนินคดี และค่าธรรมเนียมศาล ยกเว้นว่า Linksys มีส่วนเกี่ยวข้องกับการสูญเสียหรือความเสียหายนั้น

การเลิกข้อตกลง: ถ้าคุณไม่สามารถปฏิบัติตามข้อกำหนดของข้อตกลงฉบับนี้ เราขอสงวนสิทธิ์ในการเลิกข้อตกลงนี้โดยส่งประกาศเป็นลายลักษณ์อักษรถึงคุณ คุณจะหมดสิทธิ์ในการใช้งานซอฟต์แวร์และจะต้องหยุดใช้งานซอฟต์แวร์ทันที หากซอฟต์แวร์ถูกติดตั้งลงในคอมพิวเตอร์ส่วนบุคคล คุณต้องถอนการติดตั้งซอฟต์แวร์ทันที หากซอฟต์แวร์เป็นเฟิร์มแวร์ที่รวมอยู่ในผลิตภัณฑ์ คุณต้องยุติการใช้ผลิตภัณฑ์นั้น

การรับประกันแบบจำกัด:

ประกาศสำคัญเกี่ยวกับสิทธิของผู้บริโภคที่คุณมี: ประเทศ รัฐ และ/หรือจังหวัดบางแห่งไม่อนุญาตให้งดเว้นหรือจำกัดเงื่อนไข การรับประกัน หรือการรับรองบางประการ และ/หรือ ไม่อนุญาตให้ขายผลิตภัณฑ์หรือบริการโดยไม่มีการรับประกันหรือการรับรอง ดังนั้น หากกฎหมายเหล่านี้เกี่ยวข้องกับคุณ เนื้อความทั้งหมดหรือบางส่วนในหัวข้อ "การรับประกันแบบจำกัด" อาจไม่เกี่ยวข้องกับคุณ ดังนั้น เฉพาะการปฏิเสธหรือข้อจำกัดที่ชอบด้วยกฎหมายในเขตอำนาจศาลของคุณเท่านั้นที่จะมีผลบังคับใช้กับคุณ และในกรณีดังกล่าว ความรับผิดของ LINKSYS จะจำกัดเฉพาะขอบเขตสูงสุดที่กฎหมายอนุญาตเท่านั้น การบังคับใช้การรับประกันแบบจำกัดดังกล่าวอาจแตกต่างกันไปตามกฎหมายท้องถิ่นที่มีผลบังคับใช้กับคุณ และคุณอาจมีสิทธิ์เพิ่มเติมทั้งนี้ขึ้นอยู่กับข้อกฎหมายในประเทศของคุณ ตัวอย่างเช่น ในออสเตรเลีย ซอฟต์แวร์ของเราและสื่อที่ประเทศจัดมาให้มาพร้อมการรับประกันตามกฎหมาย รวมถึงการควบคุมคุณภาพและความเหมาะสมในการใช้งานเฉพาะทาง ซึ่งไม่สามารถละเว้นหรือจำกัดได้ ภายใต้กฎหมายคุ้มครองผู้บริโภคของออสเตรเลีย (ซึ่งจะอธิบายโดยละเอียดด้านล่าง)

ข้อตกลงนี้ไม่มีความมุ่งหวังและไม่ต้องการที่จะ:

• เปลี่ยนแปลงหรือยกเว้นสิทธิของผู้บริโภคตามกฎหมายที่ไม่สามารถเปลี่ยนแปลงหรือยกเว้นได้โดยชอบด้วยกฎหมาย หรือ

• จำกัดหรือยกเว้นสิทธิใดๆ ที่คุณมีต่อบุคคลใดที่ขายผลิตภัณฑ์ให้แก่คุณ หากบุคคลนั้นได้ละเมิดสัญญาขายที่ทำกับคุณ

หากคุณอยู่ในออสเตรเลียหรือนิวซีแลนด์ เงื่อนไขต่อไปนี้จะมีผลบังคับใช้เป็นพิเศษ:

กฎหมายบางอย่าง ซึ่งรวมไปถึง กฎหมายผู้บริโภคของออสเตรเลีย (Australian Consumer Law) และพระราชบัญญัติการรับประกันสำหรับผู้บริโภค 1993 (Consumer Guarantees Act 1993) (ประเทศนิวซีแลนด์) อาจนำการรับประกันหรือเงื่อนไขมาใช้ หรือกำหนดการรับประกันหรือข้อผูกพันกับ Linksys ซึ่งมีเพื่อปกป้องผู้ซื้อสินค้าและการบริการในออสเตรเลียหรือนิวซีแลนด์ในสถานการณ์ต่างๆ ("กฎหมายที่บังคับใช้ใน AU/NZ") ไม่มีส่วนใดในข้อตกลงนี้ที่ตัดสิทธิ์ จำกัด หรือแก้ไขเงื่อนไข การรับประกัน การรับรอง สิทธิ์ หรือการบรรเทาความเสียหายใดๆ ที่นำมาใช้หรือกำหนดโดยกฎหมายที่บังคับใช้ใน AU/NZ ซึ่งไม่สามารถตัดสิทธิ์ จำกัด หรือแก้ไขตามกฎหมายได้ หากในกรณีใดก็ตามที่ข้อตกลงนี้มีการระบุโดยนัยถึงเงื่อนไข การรับประกัน หรือการรับรอง หรือข้อกฎหมายที่บังคับใช้ใน AU/NZ ไม่อนุญาตให้ Linksys ตัดสิทธิ์ดังกล่าว แต่กฎหมายที่บังคับใช้ใน AU/NZ นั้นอนุญาตให้จำกัดการบรรเทาความเสียหายที่ Linksys ต้องรับผิดชอบจากการละเมิดเงื่อนไข การรับประกัน หรือการรับรองเหล่านั้น ทาง Linksys จะรับผิดชอบต่อการละเมิดดังกล่าวด้วยวิธีการทางใดทางหนึ่งจากตัวเลือกต่อไปนี้ ตามที่ Linksys เห็นสมควร: (a) ในกรณีของสินค้า จะรับผิดชอบโดยเปลี่ยนสินค้าใหม่หรือมอบสินค้าที่เทียบเท่าทดแทน ซ่อมแซมสินค้า ชำระเงินค่าใช้จ่ายในการเปลี่ยนสินค้าทดแทนหรือชำระค่าใช้จ่ายเพื่อจัดหาสินค้าที่เทียบเท่า หรือชำระเงินค่าซ่อมสินค้า หรือ (b) ในกรณีของบริการ จะรับผิดชอบโดยการให้บริการอีกครั้ง หรือชำระเงินค่ารับบริการดังกล่าวอีกครั้ง

Linksys รับประกันว่าสื่อบันทึกข้อมูลชนิดใดก็ตาม (เช่น CD หรือ USB Stick) ที่ซอฟต์แวร์มีมาให้จะปราศจากข้อผิดพลาดของวัสดุและฝีมือแรงงาน ภายใต้การใช้งานปกติเป็นระยะเวลา 90 วัน นับจากวันที่ซื้อ (เรียกว่า "ระยะเวลาในการรับประกัน") หากคุณเรียกร้องสื่อบันทึกซอฟต์แวร์ตามสิทธิอย่างถูกต้องภายใต้การรับประกันนี้ Linksys จะยินยอมปฏิบัติตามด้วยการเปลี่ยนสื่อบันทึกซอฟต์แวร์ใหม่ทดแทนให้ ไม่มีการใช้การรับประกันอย่างจำกัดในประเทศออสเตรเลีย ผู้บริโภคในประเทศออสเตรเลียมีสิทธิ์ตามกฎหมายในซอฟต์แวร์และสื่อภายใต้กฎหมายสำหรับผู้บริโภคของออสเตรเลีย (Australian Consumer Law)

ยกเว้นสำหรับการรับประกันอย่างจำกัดของสื่อ ภายใต้ขอบเขตสูงสุดที่กฎหมายกำหนด ซอฟต์แวร์นี้มอบให้แก่คุณ "ตามสภาพ" พร้อมด้วยข้อบกพร่องทั้งหมด โดยไม่มีการรับประกันใดๆ กล่าวคือ Linksys ไม่รับประกันว่าซอฟต์แวร์จะปราศจากข้อผิดพลาด หรือปราศจากการโจมตีจากไวรัสหรือภัยคุกคามระบบอื่นๆ และ Linksys ไม่รับประกันว่าซอฟต์แวร์จะตรงตามความคาดหวังของคุณ หรือเหมาะสมสำหรับวัตถุประสงค์ที่เฉพาะเจาะจงของคุณ Linksys ไม่รับประกันว่าซอฟต์แวร์จะไม่ละเมิดสิทธิ์ในทรัพย์สินทางปัญญาของผู้อื่น

คุณมีหน้าที่รับผิดชอบในการสำรองข้อมูลระบบ รวมถึงแต่ไม่จำกัดเฉพาะ ข้อมูลใดๆ ที่เกี่ยวข้องกับผลิตภัณฑ์ซึ่งคุณอาจใช้งานหรือครอบครองอยู่ เอกสารหรือข้อมูลใดๆ ที่ดาวน์โหลดหรือขอรับนั้น ดำเนินการตามความสมัครใจและความเสี่ยงของคุณเอง คุณจะต้องรับผิดชอบต่อความเสียหายแต่เพียงผู้เดียวหากเกิดความเสียหายใดๆ กับระบบคอมพิวเตอร์หรือผลิตภัณฑ์ หรือเกิดการสูญเสียข้อมูลซึ่งเกิดจากการดาวน์โหลดเอกสารหรือข้อมูลดังกล่าว

การยกเว้นและการจำกัดความรับผิดชอบโดยทั่วไป: ในเขตกฎหมายบางแห่งและในบางกรณี เราสามารถยกเว้นและ/หรือจำกัดการชดเชยความเสียหายให้กับผู้บริโภคได้ เฉพาะในเขตกหมายดังกล่าวเท่านั้นที่เราสามารถงดเว้นการรับผิดชอบได้อย่างถูกต้องตามกฎหมาย และ Linksys จะดำเนินการดังต่อไปนี้จนถึงที่สุดตามที่กฎหมายกำหนด:

• จำกัดการรับประกันโดยนัย รวมถึงเงื่อนไขของโอกาสทางการค้า การได้รับการยอมรับ คุณภาพที่ยอมรับได้ คุณภาพความพึงพอใจ ความเพลิดเพลินส่วนตัว หรือความเหมาะสมสำหรับจุดมุ่งหมายเฉพาะของระยะเวลาในการรับประกันที่เกี่ยวข้องทั้งหมด

• ยกเว้นเงื่อนไข การนำเสนอและการรับประกันใดๆ ที่ระบุไว้อย่างชัดแจ้งหรือตีความได้โดยนัย รวมถึงการรับประกันโดยนัยว่าไม่มีการละเมิดลิขสิทธิ์ แต่เราไม่สามารถยกเว้นเงื่อนไขที่ LINKSYS กำหนดคุณโดยชัดเจนเป็นลายลักษณ์อักษรหรือตกลงร่วมกับ LINKSYS เป็นลายลักษณ์อักษรได้

• ยกเว้นความรับผิดทั้งหมดที่เกิดจากการสูญหายหรือเสียหายของข้อมูลอันเนื่องมาจากการใช้หรือการซ่อมแซมผลิตภัณฑ์ของ Linksys

• ยกเว้นความรับผิดใดๆ ที่อาจมีต่อคุณสำหรับ:

a) การสูญเสียรายได้หรือกำไร

b) การสูญเสียความสามารถในการใช้ผลิตภัณฑ์ ซอฟต์แวร์ หรือบริการของบุคคลที่สาม และ

c) ความเสียหายทางอ้อม ความเสียหายอันเป็นผลสืบเนื่อง ความเสียหายในกรณีพิเศษ ความเสียหายที่เกิดขึ้นโดยไม่ได้ตั้งใจ หรือ ความเสียหายหรือความสูญเสียที่เป็นการลงโทษ

ซึ่งที่เกิดขึ้นภายใต้กฎหมายใดๆ และเกี่ยวเนื่องกับการใช้หรือการไม่สามารถใช้ซอฟต์แวร์ดังกล่าว หรือการบริการที่เกี่ยวข้อง การยกเว้นนี้ใช้บังคับเสมอแม้ว่า Linksys จะได้รับแจ้งถึงความเป็นไปได้ที่จะเกิดความเสียหายดังกล่าวแล้วก็ตาม และแม้ว่าการรับประกันหรือการเยียวยาความเสียหายใดๆ ที่ระบุไว้ในการรับประกันแบบจำกัดนี้ไม่สามารถบรรลุผลตามวัตถุประสงค์สำคัญของการรับประกันนี้ และ

• จำกัดค่าใช้จ่ายความรับผิดตามจำนวนเงินที่คุณซื้อผลิตภัณฑ์ ซอฟต์แวร์ หรืออุปกรณ์สื่อบันทึกข้อมูลที่มีซอฟต์แวร์ ภายใต้กฎหมายใดๆ

สิ่งที่ระบุในหัวข้อนี้ไม่สามารถจำกัดความรับผิดชอบของ Linksys ที่เกี่ยวข้องกับการเสียชีวิตหรือการบาดเจ็บได้

หากคุณพำนักในสหภาพยุโรป การอ้างถึง "ความเสียหายพิเศษ ความเสียหายทางอ้อม ความเสียหายอันเป็นผลสืบเนื่อง ความเสียหายที่เกิดขึ้นโดยไม่ได้ตั้งใจ หรือค่าเสียหายที่เป็นการลงโทษ" จะหมายถึงความสูญเสียใดก็ตามที่

i. ทั้งสองฝ่ายไม่อาจคาดการณ์ล่วงหน้าได้อย่างสมเหตุสมผล

ii. คุณทราบแต่เราไม่สามารถทราบได้ และ/หรือ

iii. ทั้งสองฝ่ายสามารถคาดการณ์ล่วงหน้าได้อย่างสมเหตุสมผล แต่คุณสามารถป้องกันได้ ตัวอย่างเช่น (รวมถึงแต่ไม่จำกัดเพียง) การสูญเสียที่เกิดจากไวรัส โทรจัน หรือโปรแกรมประสงค์ร้ายอื่นๆ หรือการสูญเสียหรือความเสียหายที่เกิดขึ้นกับข้อมูลของคุณ

กฎหมายควบคุมการส่งออก: คุณยอมรับว่าจะใช้งานซอฟต์แวร์นี้ตามกฎหมายและข้อบังคับควบคุมการส่งออกของท้องถิ่นและสหรัฐอเมริกา คุณแสดงตัวว่าคุณไม่ใช่พลเมืองของประเทศที่ห้ามส่งสินค้าหรือเป็นผู้ใช้ที่ถูกสั่งห้ามภายใต้รายการ ข้อบังคับและกฎหมายที่บังคับใช้ในการส่งออกของท้องถิ่นหรือสหรัฐอเมริกาและการต่อต้านการก่อการร้าย คุณยอมรับว่าคุณจะไม่ส่งออก ส่งกลับออกไป เปลี่ยนเส้นทาง ถ่ายโอนหรือเปิดเผยส่วนใดๆ ของซอฟต์แวร์หรือ สิ่งใดๆ หรือข้อมูลด้านเทคนิคที่เกี่ยวข้อง โดยตรงหรือทางอ้อม ในการฝ่าฝืนข้อบังคับหรือกฎหมายการส่งออกที่บังคับใช้

ผู้ใช้ที่เป็นหน่วยงานรัฐบาลสหรัฐอเมริกา: ซอฟต์แวร์และคู่มือผู้ใช้นี้มีคุณสมบัติเป็น "วัตถุเชิงพาณิชย์" ตามที่นิยามไว้ใน 48 C.F.R. 2.101 และ 48 C.F.R. 12.212 ผู้ใช้ที่เป็นหน่วยงานรัฐบาลทั้งหมดที่ได้มาซึ่งซอฟต์แวร์และคู่มือผู้ใช้จะได้รับสิทธิ์เช่นเดียวกับลูกค้าที่ไม่ได้เป็นหน่วยงานรัฐบาลตามที่ระบุไว้ในข้อตกลงนี้เท่านั้น ในการใช้ซอฟต์แวร์หรือคู่มือผู้ใช้ หรือทั้งสองอย่าง จะถือว่าหน่วยงานภาครัฐยอมรับว่าซอฟต์แวร์และคู่มือผู้ใช้เป็น "ซอฟต์แวร์คอมพิวเตอร์เชิงพาณิชย์" และ "คู่มือซอฟต์แวร์คอมพิวเตอร์เชิงพาณิชย์" และถือเป็นการยอมรับสิทธิ์และข้อจำกัดตามที่ระบุในเอกสารนี้

ข้อกำหนดทั่วไป: ในกรณีที่ส่วนหนึ่งส่วนใดในข้อตกลงนี้หรือส่วนใดๆ ของเงื่อนไขเป็นโมฆะหรือใช้บังคับไม่ได้ ข้อบัญญัติที่เหลือจะยังคงสามารถใช้บังคับและมีผลอย่างสมบูรณ์ ข้อตกลงนี้ถือเป็นข้อตกลงที่สมบูรณ์ระหว่างฝ่ายต่างๆ ที่เกี่ยวข้องกับซอฟต์แวร์ และมีผลบังคับใช้เหนือข้อกำหนดที่ขัดแย้งหรือเพิ่มเติมใดๆ ที่ระบุในใบสั่งซื้อหรือในเอกสารอื่นใด การเปลี่ยนแปลงข้อตกลงนี้จะไม่มีผลผูกพัน เว้นแต่จะกระทำเป็นลายลักษณ์อักษรและได้รับการยอมรับจาก Linksys และคุณ อย่างไรก็ตาม เนื้อหาของนโยบายสิทธิส่วนบุคคลของ Belkin อาจเปลี่ยนแปลงได้ตามที่กล่าวไว้ในเอกสารนั้น การสละสิทธิ์ตามข้อบัญญัติใดๆ ของข้อตกลงฉบับนี้จะมีผลเมื่อเขียนเป็นลายลักษณ์อักษรและได้รับการลงนามโดย Linksys เท่านั้น การแปลความใดๆ ของข้อตกลงนี้ต้องแปลให้ได้ตามข้อกำหนดท้องถิ่นและในกรณีที่มีการขัดแย้งใดๆ ระหว่างรูปแบบภาษาอังกฤษและรูปแบบที่ไม่ใช่ภาษาอังกฤษ รูปแบบภาษาอังกฤษของข้อตกลงนี้จะบังคับใช้ในขอบเขตที่ไม่ขัดต่อกฎหมายท้องถิ่นที่บังคับใช้ในการพิจารณาคดีของคุณ

หากคุณอยู่ในสหรัฐอเมริกา เงื่อนไขต่อไปนี้จะมีผลบังคับใช้:

การอนุญาโตตุลาการ การสละสิทธิ์ของการอนุญาโตตุลาการแบบ Classwide กฎหมายและสถานที่ที่ใช้บังคับ: คุณและ LINKSYS ต่างทราบและยอมรับว่าคำฟ้องร้อง ข้อพิพาทหรือข้อโต้แย้งระหว่างคุณและ LINKSYS ที่เกิดขึ้นโดยเกี่ยวข้องและไม่เกี่ยวข้องกับ (1) ข้อตกลงนี้ ซึ่งรวมถึง ความถูกต้องในส่วนนี้ และ (2) การใช้งานผลิตภัณฑ์ของคุณภายใต้ข้อตกลงนี้ (รวมเรียกว่า "ข้อพิพาท") จะต้องได้รับการระงับโดยเฉพาะและในขั้นตอนสุดท้ายโดยการอนุญาโตตุลาการที่จัดการโดยเจ้าหน้าที่อนุญาโตตุลาการที่ได้รับการยอมรับในระดับชาติที่เห็นชอบด้วยกันทั้งสองฝ่ายตามประมวลกฎหมายวิธีพิจารณาความแล้วจึงผลบังคับใช้ในข้อพิพาทที่เกี่ยวข้องกับผู้บริโภค คุณเข้าใจว่าโดยปราศจากข้อบัญญัตินี้ คุณจะมีสิทธิ์ในการดำเนินคดีในข้อพิพาทผ่านกระบวนการศาลต่อหน้าลูกขุนหรือผู้พิพากษา และเข้าใจว่าคุณได้สละสิทธิ์สิทธิเหล่านั้นอย่างชัดแจ้งและโดยรู้ตัวและยอมรับว่าจะแก้ปัญหาข้อพิพาทผ่านการอนุญาโตตุลาการที่สอดคล้องกับข้อบัญญัติในส่วนนี้

การอนุญาโตตุลาการจะต้องดำเนินการต่อหน้าอนุญาโตตุลาการ ผู้ซึ่งต้องเป็นผู้พิพากษาที่เกษียณอายุแล้ว ในหนึ่งในหกสถานที่พิจารณาคดีในภูมิภาคที่สอดคล้องกับข้อบัญญัติสถานที่พิจารณาคดีด้านล่าง ไม่ว่าคุณจะชนะในข้อพิพาทหรือไม่ ตราบใดที่คำฟ้องของคุณพบว่ามีมูลคดีโดยอนุญาโตตุลาการตามกฎข้อที่ 11(b) ในระเบียบกลางว่าด้วยวิธีพิจารณาความแพ่ง (FEDERAL RULES OF CIVIL PROCEDURE) คุณจะต้องชดใช้ค่าการอนุญาโตตุลาการของคุณภายในดุลยพินิจของอนุญาโตตุลาการ หากค่าใช้จ่ายการวินิจฉัยโดยอนุญาโตตุลาการนั้นเท่ากับหรือมากกว่าจำนวนที่คุณเรียกร้องไปในข้อเรียกร้องการอนุญาโตตุลาการ LINKSYS จะจ่ายค่าทนายในราคาตามจริงที่สมเหตุสมผลที่คุณได้ใช้ในตัดสินข้อพิพาท แล้วเพิ่มด้วยการได้รับสิทธิกลับคืนขั้นต่ำ 2,500 ดอลลาร์สหรัฐ การตัดสินใจหรือคำตัดสินใดๆ จากอนุญาโตตุลาการที่ให้ระหว่างการพิจารณาคดีอนุญาโตตุลาการ ถือเป็นจุดสิ้นสุดและเป็นพันธะผูกพันทั้งสองฝ่ายและใช้เป็นคำพิพากษาในศาลที่มีอำนาจพร้อมสมบูรณ์ หากฝ่ายใดก็ตามนำข้อพิพาทขึ้นศาลหรือศาลอื่นที่ไม่ได้วินิจฉัยโดยอนุญาโตตุลาการ อนุญาโตตุลาการหรือผู้พิพากษาอาจให้คำตัดสินแก่อีกฝ่ายหนึ่งจ่ายค่าใช้จ่ายในราคาที่สมเหตุสมผล (รวมถึงค่าทนายความแต่ไม่ได้จำกัดไว้แค่ค่าทนายความเท่านั้น) ที่เกิดขึ้นในการบังคับใช้ข้อบัญญัติการอนุญาโตตุลาการนี้ รวมถึงการพักและยกเลิกข้อพิพาทเหล่านั้น

ไม่ให้ทั้งคุณและ Linksys เข้าร่วมหรือเป็นสมาชิกในข้อพิพาทในการวินิจฉัยโดยอนุญาโตตุลาการโดยหรือต่อผู้บริโภคอื่น หรือตัดสินข้อพิพาทโดยเป็นตัวแทนหรือเป็นสมาชิกของกลุ่มบุคคลหรือใช้ความสามารถทั่วไปของทนายเอกชน คุณเข้าใจว่าโดยปราศจากข้อบัญญัตินี้ คุณจะมีสิทธิ์ในการตัดสินข้อพิพาทแบบ CLASSWIDE BASIS หรือ REPRESENTATIVE BASIS และเข้าใจว่าคุณได้สละสิทธิ์สิทธิเหล่านั้นอย่างชัดเจนและโดยรู้ตัวและยอมรับว่าจะตัดสินข้อพิพาทของตัวเองเท่านั้นที่สอดคล้องกับข้อบัญญัติในข้อกำหนดส่วนนี้

อย่างไรก็ตาม ข้อตกลงด้านบนในการตัดสินข้อพิพาท คุณและ Linksys ต่างทราบและยอมรับว่าฝ่ายใดฝ่ายหนึ่งอาจต้องนำคดีขึ้นสู่ศาลด้วยตนเองในศาลคดีมโนสาเร่เพื่อระงับข้อพิพาท จนกว่าศาลคดีมโนสาเร่จะไม่ให้หรืออนุญาตให้รวมประเด็นฟ้องหรือการรวมข้อเรียกร้อง

ข้อตกลงนี้อยู่ภายใต้การตีความตามและบังคับใช้โดยกฎหมายภายในของรัฐแคลิฟอร์เนีย โดยปราศจากผลกระทบในการเลือกใช้กฎของกฎหมายใดๆ ที่อาจทำให้เกิดการนำไปประยุกต์ใช้ในกฎหมายของการพิจารณาของศาล (นอกเหนือจากกฎหมายภายในของรัฐแคลิฟอร์เนีย) เพื่อสิทธิและหน้าที่ของคณะ อย่างไรก็ตาม เกี่ยวกับในด้านซอฟต์แวร์ หากคุณเป็นผู้บริโภคและอยู่ในประเทศที่มีการขาย Linksys หรือมีการส่งเสริมการขายซอฟต์แวร์ กฎหมายท้องถิ่นอาจจำเป็นต้องนำกฎหมายคุ้มครองผู้บริโภคของประเทศของคุณของถิ่นที่อยู่มาใช้กับบางส่วนของข้อตกลงนี้ ได้มีการยกเว้นอนุสัญญาสหประชาชาติว่าด้วยสัญญาซื้อขายสินค้าระหว่างประเทศและอนุสัญญาสหประชาชาติว่าด้วยการระยะเวลาจำกัดการซื้อขายสินค้าระหว่างประเทศไว้อย่างชัดเจน และจะไม่มีการบังคับใช้อนุสัญญาเหล่านี้ในข้อตกลงฉบับนี้

ยกเว้นเพียงคำฟ้องเล็กๆ รายบุคคลที่สามารถนำไปพิจารณาที่ศาลคดีมโนสาเร่ใดๆ ที่มีสถานที่สำหรับการพิจารณาคดีและมีขอบเขตอำนาจของศาลที่เหมาะสม การอนุญาโตตุลาการ การฟ้องร้องคดีตามกฎหมาย การฟ้องร้องหรือการดำเนินการใดๆ ที่เกี่ยวข้องและไม่เกี่ยวข้องกับข้อตกลงนี้หรือหรือข้อพิพาทใดๆ ทั้งหมดจะต้องนำไปเริ่มต้นฟ้องร้องที่ศาลใน (1) นิวยอร์ก, รัฐนิวยอร์ก (2) แอตแลนตา, รัฐจอร์เจีย (3) ชิคาโก, รัฐอิลลินอยล์ (4) ดัลลัส, รัฐเท็กซัส (5) ซีแอตเติล, รัฐวอชิงตัน หรือ (6) ลอสแองเจลิส, รัฐแคลิฟอร์เนีย และคุณและ LINKSYS แต่ละฝ่ายจะต้องยื่นฟ้องร้องต่อขอบเขตอำนาจของศาลและสถานที่พิจารณาคดีพิเศษของการดำเนินการนั้นๆ โดยเปลี่ยนแปลงไม่ได้ อย่างไรก็ตาม ข้อพิพาทที่มีมูลค่า 10,000 ดอลลาร์สหรัฐหรือน้อยกว่า คุณอาจเลือกการอนุญาโตตุลาการในสถานที่พิจารณาคดีประจำภูมิภาคด้วยตัวของคุณเอง ผ่านทางโทรศัพท์หรือผ่านทางการเสนอคำร้องเท่านั้น

หากคุณอยู่นอกสหรัฐอเมริกา เงื่อนไขต่อไปนี้จะมีผลบังคับใช้:

กฎหมายที่ควบคุม: ข้อตกลงนี้ได้รับการควบคุมโดยกฎหมายของแคลิฟอร์เนีย โดยไม่คำนึงถึงความขัดแย้งใดๆ ในหลักกฎหมายของเขตกฎหมายอื่นๆ ศาลของรัฐและรัฐบาลกลางประจำแคลิฟอร์เนียจะมีอำนาจในการตัดสินการเรียกร้องใดๆ ที่เกิดขึ้นภายใต้หรือเกี่ยวข้องกับข้อตกลงนี้ โดยสามารถเลือกศาลใดก็ได้ในเขตอำนาจศาล อย่างไรก็ตาม หากคุณเป็นผู้บริโภคที่อาศัยอยู่ในประเทศที่ Linksys ทำการตลาดหรือส่งเสริมการขายซอฟต์แวร์ กฎหมายท้องถิ่นอาจกำหนดให้กฎหมายคุ้มครองผู้บริโภคในประเทศที่คุณพำนักมีผลบังคับใช้กับเนื้อหาบางส่วนของข้อตกลงนี้ ด้มีการยกเว้นอนุสัญญาสหประชาชาติว่าด้วยสัญญาซื้อขายสินค้าระหว่างประเทศและอนุสัญญาสหประชาชาติว่าด้วยการระยะเวลาจำกัดการซื้อขายสินค้าระหว่างประเทศไว้อย่างชัดเจน และจะไม่มีการบังคับใช้อนุสัญญาเหล่านี้ในข้อตกลงฉบับนี้

BELKIN, LINKSYS รวมถึงชื่อและโลโก้ของผลิตภัณฑ์ต่างๆ เป็นเครื่องหมายการค้าของบริษัทในเครือ Belkin เครื่องหมายการค้าของบุคคลที่สามที่ระบุไว้เป็นกรรมสิทธิของผู้เป็นเจ้าของแต่ละราย

© 2014 Belkin International, Inc. และ/หรือบริษัทในเครือ สงวนลิขสิทธิ์