ΠΡΟΙΟΝΤΑ LINKSYS

ΣΥΜΒΑΣΗ ΠΑΡΑΧΩΡΗΣΗΣ ΑΔΕΙΑΣ ΧΡΗΣΗΣ ΤΕΛΙΚΟΥ ΧΡΗΣΤΗ

ΠΑΡΑΚΑΛΕΙΣΤΕ ΝΑ ΔΙΑΒΑΣΕΤΕ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ (ΕΦΕΞΗΣ "ΣΥΜΒΑΣΗ") ΠΡΟΣΕΚΤΙΚΑ. ΕΠΙΛΕΓΟΝΤΑΣ ΤΟ ΠΛΑΙΣΙΟ Ή ΤΟ ΚΟΥΜΠΙ ΕΠΙΒΕΒΑΙΩΣΗΣ ΑΠΟΔΟΧΗΣ ΚΑΤΑ ΤΗΝ ΠΡΩΤΗ ΕΓΚΑΤΑΣΤΑΣΗ ΤΟΥ ΛΟΓΙΣΜΙΚΟΥ, ΑΠΟΔΕΧΕΣΤΕ ΟΛΟΥΣ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΒΑΣΗΣ. ΕΑΝ ΔΕΝ ΑΠΟΔΕΧΕΣΤΕ ΟΛΟΥΣ ΑΥΤΟΥΣ ΤΟΥΣ ΟΡΟΥΣ, ΜΗΝ ΕΠΙΛΕΞΕΤΕ ΤΟ ΠΛΑΙΣΙΟ Ή ΤΟ ΚΟΥΜΠΙ ΚΑΙ ΜΗΝ ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ. ΕΑΝ ΔΕΝ ΑΠΟΔΕΧΕΣΤΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΒΑΣΗΣ ΚΑΙ ΑΓΟΡΑΣΑΤΕ ΕΝΑ ΠΡΟΙΟΝ ΠΟΥ ΠΕΡΙΕΧΕΙ ΤΟ ΛΟΓΙΣΜΙΚΟ ΑΠΟ ΕΞΟΥΣΙΟΔΟΤΗΜΕΝΟ ΜΕΤΑΠΩΛΗΤΗ, ΜΠΟΡΕΙΤΕ ΝΑ ΕΠΙΣΤΡΕΨΕΤΕ ΤΟ ΠΡΟΙΟΝ ΜΑΖΙ ΜΕ ΤΗΝ ΑΠΟΔΕΙΞΗ ΑΓΟΡΑΣ, ΓΙΑ ΝΑ ΛΑΒΕΤΕ ΕΠΙΣΤΡΟΦΗ ΤΟΥ ΤΙΜΗΜΑΤΟΣ ΣΥΜΦΩΝΑ ΜΕ ΤΗΝ ΕΦΑΡΜΟΣΤΕΑ ΠΟΛΙΤΙΚΗ ΕΠΙΣΤΡΟΦΩΝ.

Αυτό το προϊόν είναι λογισμικό ή περιέχει λογισμικό (περιλαμβανομένου υλικολογισμικού), για το οποίο σας έχει παρασχεθεί άδεια από τη Linksys LLC, μια πλήρως ιδιόκτητη θυγατρική της Belkin International, Inc., ή από μία από τις θυγατρικές ή τους συνεργάτες της (εφεξής "Linksys", "εμείς" ή "εμάς") και από τους προμηθευτές της Linksys. Η παρούσα Σύμβαση ορίζει τους όρους και τις προϋποθέσεις που διέπουν τη χρήση όλου του λογισμικού και/ή του υλικολογισμικού που είναι ενσωματωμένα σε αυτό το προϊόν, εξαιρουμένης της τεχνολογίας από την κοινότητα ανοιχτού λογισμικού (εφεξής "Λογισμικό"), περιλαμβανομένου ενδεικτικά του τρόπου που μπορείτε να χρησιμοποιήσετε το Λογισμικό, τις ευθύνες της Linksys σχετικά με τον τρόπο που θα λειτουργεί το Λογισμικό και τις ευθύνες σας σχετικά με τον τρόπο χρήσης του Λογισμικού.

Ο όρος "εσείς" δηλώνει τον αγοραστή, παραλήπτη ή άλλο τελικό χρήστη ενός προϊόντος Linksys (εφεξής "Προϊόν") που περιέχει το Λογισμικό ή τον αγοραστή, παραλήπτη ή άλλο τελικό χρήστη του Λογισμικού σε ανεξάρτητη μορφή. Ο όρος "εσείς" μπορεί επίσης να δηλώνει ένα πρόσωπο που έχει πραγματοποιήσει λήψη του Λογισμικού από μια εξουσιοδοτημένη διαδικτυακή τοποθεσία, όπως για παράδειγμα η τοποθεσία http://linksys.com, ή από μια εξουσιοδοτημένη ηλεκτρονική αγορά ή κατάστημα εφαρμογών, όπως το App Store της Apple ή το Google Play (στην παρούσα Σύμβαση οι εξουσιοδοτημένες αγορές και καταστήματα εφαρμογών θα αναφέρονται συλλογικά ως "Καταστήματα εφαρμογών").

Εάν έχετε πραγματοποιήσει λήψη του Λογισμικού από ένα διαδικτυακό Κατάστημα εφαρμογών, υπόκεισθε επίσης στους όρους χρήσης του εν λόγω Καταστήματος εφαρμογών. Οι εν λόγω όροι χρήσης ενδέχεται να σας απαγορεύουν ορισμένες ενέργειες που σύμφωνα με την παρούσα Σύμβαση σας επιτρέπονται ή να σας επιτρέπουν ενέργειες που η παρούσα Σύμβαση σας απαγορεύει. Επιπλέον, η εφαρμογή των όρων χρήσης του εκάστοτε Καταστήματος εφαρμογών ενδέχεται να έχει ως αποτέλεσμα την ακύρωση της εκτελεστότητας ορισμένων όρων της παρούσας Σύμβασης ως προς το Λογισμικό ή την εφαρμογή ορισμένων όρων με τρόπο διαφορετικό από αυτόν που ορίζεται στην παρούσα Σύμβαση. Εάν η χρήση του Λογισμικού από εσάς υπόκειται στους όρους χρήσης ενός Καταστήματος εφαρμογών, τότε στην περίπτωση διένεξης ή ασάφειας μεταξύ των όρων στην παρούσα Σύμβαση και των όρων χρήσης του εν λόγω Καταστήματος εφαρμογών, θα υπερισχύουν οι όροι χρήσης του Καταστήματος εφαρμογών, αλλά μόνο στο βαθμό που αυτό είναι απαραίτητο για την επίλυση της εν λόγω διένεξης ή ασάφειας, ενώ κατά τα άλλα οι όροι της παρούσας Σύμβασης θα παραμείνουν σε πλήρη ισχύ και εκτελεστότητα. Παρά τα όσα αντίθετα ενδέχεται να αναφέρθηκαν στην παρούσα Σύμβαση, χρησιμοποιώντας το Λογισμικό αναγνωρίζετε και συμφωνείτε πως είναι αποκλειστικά δική σας ευθύνη να κατανοήσετε τους όρους της παρούσας Σύμβασης, καθώς και τους όρους χρήσης κάθε Καταστήματος εφαρμογών που μπορεί να σχετίζονται με το Λογισμικό ή το Προϊόν.

Τι επιτρέπεται να κάνετε:

• Να λειτουργείτε το Λογισμικό με τον τρόπο που περιγράφεται στην τεκμηρίωση χρήστη του Λογισμικού

• Εφόσον το Λογισμικό παρέχεται για λήψη σε προσωπικό ηλεκτρονικό υπολογιστή ή σε κινητή συσκευή, μπορείτε να παράγετε όσα αντίγραφα του Λογισμικού θεωρείτε εύλογο ότι χρειάζεστε για προσωπική σας χρήση

• Να παράγετε αντίγραφα ασφαλείας του Λογισμικού

• Να μεταβιβάσετε οριστικά όλα τα δικαιώματά σας αναφορικά με τη χρήση του Λογισμικού σε άλλο πρόσωπο, εφόσον το πρόσωπο αυτό αποδέχεται τη δέσμευσή του από την παρούσα Σύμβαση και εφόσον, μετά την εν λόγω μεταβίβαση, εσείς παύσετε να χρησιμοποιείτε το Λογισμικό

Μπορείτε να βρείτε την τεκμηρίωση χρήστη για το Λογισμικό στο Διαδίκτυο, στη διεύθυνση http://linksys.com, στη σελίδα "Support" (Υποστήριξη).

Τι δεν επιτρέπεται να κάνετε ή να επιτρέπετε σε άλλους να κάνουν:

• Να τροποποιήσετε το Προϊόν, το Λογισμικό ή την τεκμηρίωση χρήστη (εκτός από το βαθμό που αυτό επιτρέπεται από τυχόν ισχύουσα άδεια χρήσης ανοιχτού λογισμικού) χωρίς την προηγούμενη γραπτή συγκατάθεση της Linksys για την τροποποίηση

• Να μισθώσετε, να παραχωρήσετε, να μεταπωλήσετε, να αναδιανείμετε ή να μεταβιβάσετε με άλλο τρόπο (εκτός από όσα ρητά επιτρέπονται παραπάνω), για εμπορικούς ή άλλους σκοπούς, το Λογισμικό ή την τεκμηρίωση χρήστη

• Να προβείτε σε ανάστροφη μηχανίκευση, ανακατασκευή του πηγαίου ή του αντικειμενικού κώδικα του Λογισμικού ή να προσπαθήσετε με οποιονδήποτε άλλο τρόπο να μετατρέψετε το Λογισμικό σε ανθρωπίνως αναγνώσιμη μορφή, εκτός κι αν η ενέργεια αυτή επιτρέπεται από το εφαρμοστέο δίκαιο ή η Linksys υποχρεούται να επιτρέπει την ενέργεια αυτή σύμφωνα με τους όρους τυχόν εφαρμοστέας άδειας ανοιχτού κώδικα

• Να διαγράψετε οποιαδήποτε ένδειξη πνευματικής ιδιοκτησίας, εμπορικά σήματα ή οποιαδήποτε άλλη ένδειξη ιδιοκτησίας από το Λογισμικό ή την τεκμηρίωση χρήστη

• Να χρησιμοποιήσετε το Προϊόν, το Λογισμικό ή την τεκμηρίωση χρήστη για την ανάπτυξη ανταγωνιστικού προϊόντος υλικού ή/και λογισμικού

• Εάν το Λογισμικό αποτελεί υλικολογισμικό, να αντιγράψετε το υλικολογισμικό ή να το λειτουργείτε χωριστά από το Προϊόν, στο οποίο είναι ενσωματωμένο

Αναβαθμίσεις και ενημερώσεις: Παρότι η Linksys δεν υπέχει ουδεμία σχετική υποχρέωση, μπορεί να σας παρέχει αναβαθμίσεις ή ενημερώσεις του Λογισμικού. Η παρούσα Σύμβαση καλύπτει κάθε αναβάθμιση ή ενημέρωση του Λογισμικού που ενδέχεται να λάβετε από τη Linksys ή εξουσιοδοτημένο μεταπωλητή, πωλητή λιανικής, διανομέα ή Κατάστημα εφαρμογών, εκτός κι αν η αναβάθμιση ή η ενημέρωση συνοδεύεται από χωριστή σύμβαση παραχώρησης άδειας χρήσης. Εάν αποφασίσετε να μην πραγματοποιήσετε λήψη μιας αναβάθμισης ή ενημέρωσης που σας παρέχει η Linksys, ενδέχεται να θέσετε το Λογισμικό σε κίνδυνο σοβαρών απειλών ασφάλειας ή να αχρηστεύσετε το Λογισμικό.

Δεδομένα, Πληροφορίες και Απόρρητο: Οι πληροφορίες σας θα αντιμετωπίζονται πάντα σύμφωνα με την Πολιτική απορρήτου της Belkin, η οποία ενσωματώνεται εκ παραπομπής στην παρούσα Σύμβαση και είναι διαθέσιμη στη διεύθυνση: http://www.belkin.com/us/privacypolicy.

Κυριότητα: Με την παρούσα Σύμβαση σας παραχωρείται απλώς μια άδεια χρήσης και όχι η κυριότητα του Λογισμικού. Οποιοδήποτε δικαίωμα δεν παραχωρείται ρητώς σε εσάς δυνάμει της παρούσας Σύμβασης, παραμένει στην κυριότητα της Linksys.

Προϊόντα και Υπηρεσίες Τρίτων: Το Λογισμικό ενδέχεται να περιέχει συνδέσεις ή άλλα χαρακτηριστικά που διευκολύνουν την επίσκεψη ή σύνδεσή σας σε ανεξάρτητες διαδικτυακές τοποθεσίες τρίτων ("Συνδεδεμένες τοποθεσίες"). Τα χαρακτηριστικά αυτά παρέχονται αποκλειστικά και μόνο για τη διευκόλυνσή σας. Οι Συνδεδεμένες τοποθεσίες δεν υπόκεινται στον έλεγχο της Linksys και η Linksys δεν φέρει καμία ευθύνη και δεν παρέχει καμία έγκριση σχετικά με το περιεχόμενο ή τις πρακτικές των εν λόγω Συνδεδεμένων τοποθεσιών, συμπεριλαμβανομένων των πληροφοριών και υλικών που περιέχονται στις εν λόγω Συνδεδεμένες τοποθεσίες. Θα πρέπει να χρησιμοποιείτε αποκλειστικά τη δική σας, ανεξάρτητη κρίση όσον αφορά την αλληλεπίδρασή σας με αυτές τις Συνδεδεμένες τοποθεσίες. Με την παρούσα παραιτείστε και απαλλάσσετε τη Linksys από οποιαδήποτε νόμιμη απαίτηση ενδεχομένως έχετε αναφορικά με τις εν λόγω τοποθεσίες ή τα προϊόντα ή τις υπηρεσίες τρίτων.

Αποζημίωση: Σε περίπτωση που προβληθεί οποιαδήποτε αξίωση κατά της Linksys ή η Linksys εμπλακεί σε οποιαδήποτε δικαστική διαδικασία ή υποστεί οικονομική βλάβη ή ζημία ως αποτέλεσμα της αθέτησης της παρούσας Σύμβασης εκ μέρους σας, οφείλετε να αποζημιώσετε πλήρως την Linksys για τη ζημία που υπέστη, καθώς και για τις εύλογες αμοιβές δικηγόρων και τα δικαστικά έξοδα, εκτός από το βαθμό στον οποίο η Linksys συντέλεσε στη βλάβη ή τη ζημία.

Καταγγελία: Σε περίπτωση αθέτησης των όρων της παρούσας Σύμβασης εκ μέρους σας, διατηρούμε το δικαίωμα να καταγγείλουμε την παρούσα Σύμβαση με έγγραφη ειδοποίηση προς εσάς, στην οποία περίπτωση λήγει το δικαίωμά σας για χρήση του Λογισμικού και υποχρεούστε να παύσετε τη χρήση του Λογισμικού. Εάν το Λογισμικό έχει εγκατασταθεί στον ηλεκτρονικό υπολογιστή σας, οφείλετε να απεγκαταστήσετε το Λογισμικό αμέσως. Εάν το Λογισμικό αποτελεί υλικολογισμικό ενσωματωμένο σε ένα Προϊόν, οφείλετε να παύσετε τη χρήση του Προϊόντος.

Περιορισμένη Εγγύηση:

Σημαντική σημείωση σχετικά με τα δικαιώματα των καταναλωτών: ΣΕ ΟΡΙΣΜΕΝΕΣ ΧΩΡΕΣ, ΚΡΑΤΗ Ή / ΚΑΙ ΠΕΡΙΦΕΡΕΙΕΣ ΔΕΝ ΕΠΙΤΡΕΠΕΤΑΙ Ο ΑΠΟΚΛΕΙΣΜΟΣ Ή Ο ΠΕΡΙΟΡΙΣΜΟΣ ΟΡΙΣΜΕΝΩΝ ΟΡΩΝ Ή ΕΓΓΥΗΣΕΩΝ ΚΑΙ/Ή ΔΕΝ ΕΠΙΤΡΕΠΕΤΑΙ Η ΠΩΛΗΣΗ ΠΡΟΙΟΝΤΩΝ Ή ΥΠΗΡΕΣΙΩΝ ΧΩΡΙΣ ΕΓΓΥΗΣΕΙΣ. ΑΝΤΙΣΤΟΙΧΑ, ΕΑΝ ΑΥΤΟΙ ΟΙ ΝΟΜΟΙ ΙΣΧΥΟΥΝ ΓΙΑ ΕΣΑΣ, ΚΟΜΜΑΤΙΑ Ή ΚΑΙ ΟΛΟΚΛΗΡΗ Η ΠΑΡΟΥΣΑ ΕΝΟΤΗΤΑ ΜΕ ΤΟΝ ΤΙΤΛΟ «ΑΠΟΠΟΙΗΣΗ ΕΓΓΥΗΣΕΩΝ» ΕΝΔΕΧΕΤΑΙ ΝΑ ΜΗΝ ΙΣΧΥΕΙ ΓΙΑ ΕΣΑΣ. ΕΦΑΡΜΟΖΟΝΤΑΙ ΓΙΑ ΕΣΑΣ ΜΟΝΟ ΟΙ ΑΠΟΚΛΕΙΣΜΟΙ ΚΑΙ ΟΙ ΠΕΡΙΟΡΙΣΜΟΙ ΠΟΥ ΕΙΝΑΙ ΝΟΜΙΜΟΙ ΣΤΗΝ ΠΕΡΙΦΕΡΕΙΑ ΤΗΣ ΔΩΣΙΔΙΚΙΑΣ ΣΑΣ ΚΑΙ ΣΕ ΑΥΤΕΣ ΤΙΣ ΠΕΡΙΠΤΩΣΕΙΣ Η ΕΥΘΥΝΗ ΤΗΣ LINKSYS ΠΕΡΙΟΡΙΖΕΤΑΙ ΜΟΝΟ ΚΑΤΑ ΤΟ ΜΕΓΙΣΤΟ ΕΠΙΤΡΕΠΟΜΕΝΟ ΑΠΟ ΤΟ ΝΟΜΟ ΒΑΘΜΟ. Η εκτελεστότητα των περιορισμένων αυτών εγγυήσεων ενδέχεται να διαφέρει βάσει της τοπικής νομοθεσίας που εφαρμόζεται σε εσάς και ενδέχεται να έχετε πρόσθετα δικαιώματα ανάλογα με τον τόπο κατοικίας σας. Για παράδειγμα, στην Αυστραλία, το Λογισμικό μας και τα μέσα στα οποία παρέχεται συνοδεύονται από ρυθμιστικές εγγυήσεις που αφορούν μεταξύ άλλων την ποιότητα και την καταλληλότητά τους για συγκεκριμένους σκοπούς, οι οποίες δεν δύνανται να περιοριστούν ή αποκλειστούν σύμφωνα με τον Νόμο Καταναλωτών της Αυστραλίας (όπως επεξηγείται περαιτέρω παρακάτω).

Η παρούσα εγγύηση κατασκευαστή δεν έχει ως σκοπό:

• την τροποποίηση ή εξαίρεση οποιωνδήποτε νόμιμων δικαιωμάτων καταναλωτών που δεν δύνανται να τροποποιηθούν ή εξαιρεθούν νόμιμα, ή

• τον περιορισμό ή την εξαίρεση τυχόν δικαιωμάτων που έχετε απέναντι στο πρόσωπο που σας πούλησε το Προϊόν, σε περίπτωση που αυτό το πρόσωπο έχει παραβιάσει τυχόν σύμβαση πώλησης.

Εάν κατοικείτε στην Αυστραλία ή τη Νέα Ζηλανδία, ισχύει για εσάς η ακόλουθη παράγραφος:

Ορισμένες νομοθετικές διατάξεις, συμπεριλαμβανομένου του Αυστραλιανού Νόμου περί καταναλωτών και του Νόμου καταναλωτικών εγγυήσεων του 1993 (Νέα Ζηλανδία) ενδέχεται να υπονοούν εγγυήσεις ή όρους ή να επιβάλλουν εγγυήσεις ή υποχρεώσεις στη Linksys, που έχουν ως σκοπό την προστασία ορισμένων αγοραστών αγαθών και υπηρεσιών στην Αυστραλία ή τη Νέα Ζηλανδία υπό διάφορες συνθήκες (εφεξής συλλογικά "Εφαρμοστέοι νόμοι Αυστραλίας/ΝΖ"). Ουδείς όρος της παρούσας Σύμβασης δεν αποκλείει, περιορίζει ή τροποποιεί οποιονδήποτε όρο, εγγύηση δικαίωμα ή διορθωτικό μέτρο, που συνάγεται ή αναγνωρίζεται από τους Εφαρμοστέους νόμους Αυστραλίας/ΝΖ και δεν δύναται να αποκλειστεί, περιοριστεί ή τροποποιηθεί νόμιμα. Σε περίπτωση που ένας όρος ή μια εγγύηση συνάγεται από την παρούσα Σύμβαση ή επιβάλλεται στη Linksys βάσει των Εφαρμοστέων νόμων Αυστραλίας/ΝΖ και δεν δύναται να αποκλειστεί, αλλά η Linksys δικαιούται σύμφωνα με τους Εφαρμοστέους νόμους Αυστραλίας/ΝΖ να περιορίσει τα διορθωτικά της μέτρα σε περίπτωση αθέτησης του όρου ή της εγγύησης, τότε η ευθύνη της Linksys για την αθέτηση του όρου ή της εγγύησης περιορίζεται σε ένα ή περισσότερα από τα ακόλουθα, κατά τη διακριτική ευχέρεια της Linksys: (α) σε περίπτωση αγαθών, στην αντικατάσταση των αγαθών ή την προμήθεια ισότιμων αγαθών, την επισκευή των αγαθών, την καταβολή των εξόδων αντικατάστασης των αγαθών ή λήψης ισότιμων αγαθών ή την καταβολή των εξόδων επισκευής των αγαθών ή (β) σε περίπτωση υπηρεσιών, στην εκ νέου παροχή των υπηρεσιών ή στην καταβολή των εξόδων που απαιτούνται για την εκ νέου λήψη των υπηρεσιών.

Η Linksys εγγυάται ότι κάθε μέσο (όπως CD ή συσκευή USB), στο οποίο παρέχεται το Λογισμικό, δεν έχει κανένα ελάττωμα ως προς τα υλικά ή την τεχνική κατασκευής υπό συνθήκες κανονικής χρήσης για 90 ημέρες από την αρχική ημερομηνία αγοράς του (εφεξής "Περίοδος εγγύησης"). Εάν προβείτε σε μια έγκυρη αξίωση μέσων λογισμικού σύμφωνα με την παρούσα εγγύηση κατασκευαστή, η Linksys θα ικανοποιήσει αυτήν την αξίωση στο πλαίσιο αυτής της εγγύησης αντικαθιστώντας τα μέσα λογισμικού. Η παρούσα Περιορισμένη Εγγύηση δεν ισχύει για την Αυστραλία. Οι καταναλωτές στην Αυστραλία έχουν νόμιμα δικαιώματα σε σχέση με το Λογισμικό και το μέσο στο οποίο παρέχεται αυτό, σύμφωνα με τον Αυστραλιανό Νόμο περί καταναλωτών.

ΜΕ ΕΞΑΙΡΕΣΗ ΤΗΝ ΠΑΡΟΥΣΑ ΠΕΡΙΟΡΙΣΜΕΝΗ ΕΓΓΥΗΣΗ ΤΟΥ ΜΕΣΟΥ, ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΕΦΑΡΜΟΣΤΕΑ ΝΟΜΟΘΕΣΙΑ, το Λογισμικό σας παρέχεται "ως έχει", με όλα τα τυχόν ελαττώματά του και χωρίς καμία εγγύηση οποιουδήποτε είδους. Ειδικότερα, η Linksys δεν εγγυάται ότι το Λογισμικό δεν θα παρουσιάζει σφάλματα ή ότι το Λογισμικό δεν θα προσβληθεί από ιούς υπολογιστών ή άλλες απειλές συστημάτων. Η Linksys δεν εγγυάται ότι το Λογισμικό ανταποκρίνεται στις προσδοκίες σας ή ότι το Λογισμικό είναι κατάλληλο για τους συγκεκριμένους σκοπούς σας. Η Linksys δεν εγγυάται ότι το Λογισμικό δεν προσβάλλει δικαιώματα πνευματικής ιδιοκτησίας τρίτου.

ΕΙΝΑΙ ΔΙΚΗ ΣΑΣ ΕΥΘΥΝΗ ΝΑ ΔΗΜΙΟΥΡΓΕΙΤΕ ΑΝΤΙΓΡΑΦΑ ΑΣΦΑΛΕΙΑΣ ΤΟΥ ΣΥΣΤΗΜΑΤΟΣ ΣΑΣ ΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΥΧΟΝ ΔΕΔΟΜΕΝΩΝ ΠΟΥ ΕΝΔΕΧΕΤΑΙ ΝΑ ΧΡΗΣΙΜΟΠΟΙΕΙΤΕ Ή ΝΑ ΚΑΤΕΧΕΤΕ ΣΕ ΣΧΕΣΗ ΜΕ ΤΟ ΠΡΟΪΟΝ. ΓΙΑ ΚΑΘΕ ΥΛΙΚΟ, ΠΛΗΡΟΦΟΡΙΑ Ή ΔΕΔΟΜΕΝΑ ΓΙΑ ΤΑ ΟΠΟΙΑ ΕΧΕΙ ΠΡΑΓΜΑΤΟΠΟΙΗΘΕΙ ΛΗΨΗ Ή ΈΧΟΥΝ ΑΠΟΚΤΗΘΕΙ ΜΕ ΑΛΛΟ ΤΡΟΠΟ, Η ΠΡΟΣΒΑΣΗ ΓΙΝΕΤΑΙ ΜΕ ΔΙΚΗ ΣΑΣ ΠΡΩΤΟΒΟΥΛΙΑ ΚΑΙ ΚΙΝΔΥΝΟ, ΚΑΙ ΘΑ ΕΙΣΤΕ ΑΠΟΚΛΕΙΣΤΙΚΑ ΥΠΕΥΘΥΝΟΙ ΓΙΑ ΤΥΧΟΝ ΖΗΜΙΑ ΣΤΟΝ ΥΠΟΛΟΓΙΣΤΗ ΣΑΣ Ή ΤΟ ΠΡΟΪΟΝ Ή ΓΙΑ ΤΥΧΟΝ ΑΠΩΛΕΙΑ ΔΕΔΟΜΕΝΩΝ ΠΟΥ ΘΑ ΠΡΟΚΥΨΕΙ ΑΠΟ ΤΗ ΛΗΨΗ ΑΥΤΩΝ ΤΩΝ ΥΛΙΚΩΝ, ΤΩΝ ΠΛΗΡΟΦΟΡΙΩΝ Ή ΤΩΝ ΔΕΔΟΜΕΝΩΝ.

Γενικές εξαιρέσεις και περιορισμοί ευθύνης: Σε ορισμένες δικαιοδοσίες και περιστάσεις, είναι πιθανή η εξαίρεση και/ή ο περιορισμός της ευθύνης της Linksys προς τους καταναλωτές. Μόνο σε αυτές τις δικαιοδοσίες, όπου μια τέτοια ενέργεια είναι νόμιμη και στο μέγιστο βαθμό που επιτρέπεται από το εφαρμοστέο δίκαιο, η Linksys:

περιορίζει όλες τις σιωπηρές εγγυήσεις και προϋποθέσεις εμπορευσιμότητας, αποδοχής, ικανοποιητικής ποιότητας, απόλαυσης δικαιώματος ή καταλληλότητας για συγκεκριμένο σκοπό στη διάρκεια της σχετικής Περιόδου εγγύησης,

• εξαιρεί όλες τις άλλες προϋποθέσεις, ρητές ή σιωπηρές, δηλώσεις και εγγυήσεις, συμπεριλαμβανομένων τυχόν σιωπηρών εγγυήσεων περί μη προσβολής δικαιωμάτων τρίτων, ΜΕ ΕΞΑΙΡΕΣΗ ΟΣΕΣ ΣΑΣ ΠΑΡΑΣΧΕΘΗΚΑΝ ΓΡΑΠΤΩΣ ΑΠΟ ΤΗ LINKSYS Ή ΕΧΟΥΝ ΣΥΜΦΩΝΗΘΕΙ ΑΠΟ ΕΣΑΣ ΚΑΙ ΤΗ LINKSYS ΓΡΑΠΤΩΣ,

• εξαιρεί κάθε ευθύνη απώλειας ή καταστροφής δεδομένων που προκλήθηκε από τη χρήση ενός προϊόντος Linksys ή από την επισκευή του,

• εξαιρεί κάθε ευθύνη που ενδέχεται να έχει προς εσάς για:

α) απώλεια εσόδων ή κέρδους,

β) απώλεια δυνατότητας χρήσης οποιωνδήποτε προϊόντων, λογισμικού ή υπηρεσιών τρίτων και

γ) οποιεσδήποτε έμμεσες, παρεπόμενες, ειδικές, συμπτωματικές ή ποινικές απώλειες ή ζημίες,

που προκύπτουν από τη νομοθεσία και σχετίζονται με τη χρήση ή την αδυναμία χρήσης του Λογισμικού ή οποιωνδήποτε σχετιζόμενων υπηρεσιών από εσάς. Αυτή η εξαίρεση ισχύει ακόμα και αν η Linksys έχει ενημερωθεί για την πιθανότητα πρόκλησης τέτοιου είδους ζημιών και ακόμα και αν οποιαδήποτε εγγύηση ή διορθωτικό μέτρο που εκχωρείται σύμφωνα με την παρούσα περιορισμένη εγγύηση δεν ανταποκρίνεται στον ουσιαστικό σκοπό της, και

• περιορίζει τη χρηματική ευθύνη προς εσάς, σύμφωνα με οποιαδήποτε νομοθεσία, στο αντίτιμο που καταβάλατε για το Προϊόν, το Λογισμικό ή τη συσκευή μέσων που περιέχει το Λογισμικό.

Καμία ρήτρα στην παρούσα Ενότητα δεν θα περιορίζει την ευθύνη της Linksys σε ότι αφορά θάνατο ή τραυματισμό.

ΕΑΝ ΔΙΑΜΕΝΕΤΕ ΣΤΗΝ ΕΥΡΩΠΑΪΚΗ ΕΝΩΣΗ, ΑΝΑΦΟΡΕΣ ΣΕ "ΕΙΔΙΚΕΣ, ΕΜΜΕΣΕΣ, ΘΕΤΙΚΕΣ, ΑΠΟΘΕΤΙΚΕΣ ΖΗΜΙΕΣ Ή ΖΗΜΙΕΣ ΑΠΟ ΠΟΙΝΙΚΗ ΔΙΩΞΗ" ΑΦΟΡΟΥΝ ΤΥΧΟΝ ΑΠΩΛΕΙΕΣ ΠΟΥ

i. ΔΕΝ ΗΤΑΝ ΕΥΛΟΓΑ ΠΡΟΒΛΕΨΙΜΕΣ ΚΑΙ ΑΠΟ ΤΑ ΔΥΟ ΜΕΡΗ,

ii. ΗΤΑΝ ΓΝΩΣΤΕΣ ΣΕ ΕΣΑΣ ΑΛΛΑ ΟΧΙ ΣΕ ΕΜΑΣ Ή/ΚΑΙ

iii. ΗΤΑΝ ΕΥΛΟΓΑ ΠΡΟΒΛΕΨΙΜΕΣ ΚΑΙ ΑΠΟ ΤΑ ΔΥΟ ΜΕΡΗ ΑΛΛΑ ΘΑ ΜΠΟΡΟΥΣΑΤΕ ΝΑ ΤΙΣ ΕΧΕΤΕ ΕΜΠΟΔΙΣΕΙ, ΟΠΩΣ ΓΙΑ ΠΑΡΑΔΕΙΓΜΑ (ΕΝΔΕΙΚΤΙΚΑ) ΑΠΩΛΕΙΕΣ ΠΟΥ ΠΡΟΚΛΗΘΗΚΑΝ ΑΠΟ ΙΟΥΣ, ΙΟΥΣ ΤΥΠΟΥ TROJAN Ή ΑΛΛΑ ΚΑΚΟΒΟΥΛΑ ΠΡΟΓΡΑΜΜΑΤΑ Ή ΑΠΩΛΕΙΑ Ή ΖΗΜΙΑ ΤΩΝ ΔΕΔΟΜΕΝΩΝ ΣΑΣ.

Κανονισμοί ελέγχου εξαγωγών: Συμφωνείτε ότι η χρήση του Λογισμικού υπόκειται στους νόμους και κανονισμούς ελέγχου εξαγωγών των Η.Π.Α. αλλά και άλλους σχετικούς τοπικούς κανονισμούς. Δηλώνετε ότι δεν είστε πολίτης χώρας στην οποία έχει επιβληθεί εμπορικός αποκλεισμός ή χρήστης στον οποίο έχει απαγορευτεί η χρήση βάσει των εφαρμοστέων νόμων, κανονισμών και λιστών των Η.Π.Α. ή τοπικής εμβέλειας σχετικά με τις εξαγωγές και την τρομοκρατία. Συμφωνείτε ότι δεν θα εξαγάγετε, επανεξαγάγετε, μετατρέψετε, εκχωρήσετε ή αποκαλύψετε οποιοδήποτε τμήμα του Λογισμικού ή σχετιζόμενη τεχνική πληροφορία ή υλικό, άμεσα ή έμμεσα, κατά παράβαση οποιουδήποτε εφαρμοστέου νόμου ή κανονισμού.

Κρατικοί Χρήστες των Η.Π.Α.: Το Λογισμικό και η τεκμηρίωση χρήστη χαρακτηρίζονται ως "εμπορικά στοιχεία" όπως ορίζεται στα 48 C.F.R. 2.101 και 48 C.F.R. 12.212. Όλοι οι κρατικοί χρήστες αποκτούν το Λογισμικό και την τεκμηρίωση χρήστη μόνο με τα δικαιώματα της παρούσας Σύμβασης που ισχύουν για μη κρατικούς πελάτες. Η χρήση του Λογισμικού ή της τεκμηρίωσης ή και των δύο συνιστά αποδοχή εκ μέρους της Κυβέρνησης ότι το Λογισμικό και η τεκμηρίωση είναι "εμπορικό λογισμικό υπολογιστή" και "εμπορική τεκμηρίωση λογισμικού υπολογιστή" και επίσης συνιστά αποδοχή των δικαιωμάτων και περιορισμών της παρούσας Σύμβασης.

Γενικές διατάξεις: Σε περίπτωση που οποιοδήποτε τμήμα της παρούσας Σύμβασης ή οποιαδήποτε από τις διατάξεις αυτής κριθεί άκυρη ή μη εκτελεστή, οι λοιπές διατάξεις της θα παραμείνουν σε πλήρη ισχύ και εκτελεστότητα. Η παρούσα Σύμβαση αποτελεί την πλήρη συμφωνία μεταξύ των μερών σε ό,τι αφορά το Λογισμικό και υπερισχύει των διαφορετικών ή επιπρόσθετων όρων που τυχόν περιλαμβάνονται σε οποιαδήποτε άλλη παραγγελία αγοράς ή αλλού. Καμία τροποποίηση στην παρούσα Σύμβαση δεν θα είναι δεσμευτική, αν δεν καταρτιστεί εγγράφως και δεν γίνει αποδεκτή από εσάς και τη Linksys. Ωστόσο, τα περιεχόμενα της Πολιτικής απορρήτου της Belkin υπόκεινται σε αλλαγές με τον τρόπο που αναφέρεται στο έγγραφο αυτό. Οποιαδήποτε αποποίηση οποιασδήποτε διάταξης της παρούσας Σύμβασης θα θεωρείται έγκυρη μόνο εάν είναι έγγραφη και υπογεγραμμένη από τη Linksys. Οποιαδήποτε μετάφραση της παρούσας Σύμβασης γίνεται αποκλειστικά και μόνο για την εξυπηρέτηση τοπικών απαιτήσεων και σε περίπτωση ασυμφωνίας μεταξύ της αγγλικής και οποιασδήποτε μη αγγλικής έκδοσης, θα υπερισχύει η αγγλική έκδοση αυτής, στο βαθμό που δεν απαγορεύεται από την κατά τόπους ισχύουσα νομοθεσία.

Εάν κατοικείτε στις Η.Π.Α., ισχύουν για εσάς οι ακόλουθες ρήτρες:

Διαιτησία, Αποποίηση ομαδικής/αντιπροσωπευτικής διαιτησίας, Εφαρμοστέα νομοθεσία και Αρμόδια δικαστήρια: ΕΣΕΙΣ ΚΑΙ Η LINKSYS ΑΝΑΓΝΩΡΙΖΕΤΕ ΚΑΙ ΣΥΜΦΩΝΕΙΤΕ ΟΤΙ ΟΠΟΙΑΔΗΠΟΤΕ ΑΞΙΩΣΗ, ΔΙΑΦΩΝΙΑ Ή ΔΙΑΦΟΡΑ ΑΝΑΜΕΣΑ ΣΕ ΕΣΑΣ ΚΑΙ ΤΗ LINKSYS ΠΟΥ ΠΡΟΚΥΠΤΕΙ ΑΠΟ Ή ΣΧΕΤΙΖΕΤΑΙ ΜΕ (1) ΤΗΝ ΠΑΡΟΥΣΑ ΣΥΜΒΑΣΗ, ΣΥΜΠΕΡΙΛΑΜΒΑΝΟΜΕΝΟΥ ΤΟΥ ΖΗΤΗΜΑΤΟΣ ΙΣΧΥΟΣ ΤΗΣ ΠΑΡΟΥΣΑΣ ΕΝΟΤΗΤΑΣ ΚΑΙ (2) ΤΗΝ ΑΠΟ ΠΛΕΥΡΑΣ ΣΑΣ ΧΡΗΣΗ ΤΟΥ/ΤΩΝ ΠΡΟΪΟΝΤΟΣ/ΠΡΟΪΟΝΤΩΝ ΣΥΜΦΩΝΑ ΜΕ ΤΗΝ ΠΑΡΟΥΣΑ ΣΥΜΒΑΣΗ (ΕΦΕΞΗΣ "ΔΙΑΦΩΝΙΑ"), ΘΑ ΕΠΙΛΥΕΤΑΙ ΑΠΟΚΛΕΙΣΤΙΚΑ ΚΑΙ ΟΡΙΣΤΙΚΑ ΑΠΟ ΔΕΣΜΕΥΤΙΚΗ ΔΙΑΙΤΗΣΙΑ ΔΙΑΧΕΙΡΙΖΟΜΕΝΗ ΑΠΟ ΜΙΑ ΑΜΟΙΒΑΙΑ ΕΠΙΘΥΜΗΤΗ ΚΡΑΤΙΚΑ ΑΝΑΓΝΩΡΙΣΜΕΝΗ ΔΙΑΙΤΗΤΙΚΗ ΑΡΧΗ, ΣΥΜΦΩΝΑ ΜΕ ΤΟΝ ΚΩΔΙΚΑ ΔΙΑΔΙΚΑΣΙΩΝ ΑΥΤΗΣ, ΣΤΗΝ ΤΟΤΕ ΙΣΧΥΟΥΣΑ ΕΚΔΟΣΗ ΤΟΥ, ΓΙΑ ΔΙΑΦΩΝΙΕΣ ΠΟΥ ΑΦΟΡΟΥΝ ΚΑΤΑΝΑΛΩΤΕΣ/ΚΑΤΑΝΑΛΩΤΙΚΑ ΠΡΟΪΟΝΤΑ. ΚΑΤΑΝΟΕΙΤΕ ΟΤΙ ΕΑΝ ΔΕΝ ΥΠΗΡΧΕ ΑΥΤΗ Η ΡΗΤΡΑ ΘΑ ΕΙΧΑΤΕ ΤΟ ΔΙΚΑΙΩΜΑ ΚΙΝΗΣΗΣ ΝΟΜΙΚΩΝ ΔΙΑΔΙΚΑΣΙΩΝ ΓΙΑ ΤΗΝ ΕΠΙΛΥΣΗ ΜΙΑΣ ΔΙΑΦΟΡΑΣ ΜΕΣΩ ΔΙΚΑΣΤΗΡΙΟΥ ΕΝΩΠΙΟΝ ΔΙΚΑΣΤΗ Ή ΕΝΟΡΚΩΝ ΚΑΙ ΟΤΙ ΕΧΕΤΕ ΑΠΟΠΟΙΗΘΕΙ ΡΗΤΩΣ ΚΑΙ ΕΝ ΓΝΩΣΕΙ ΣΑΣ ΤΑ ΔΙΚΑΙΩΜΑΤΑ ΑΥΤΑ ΚΑΙ ΑΝΤ' ΑΥΤΟΥ ΕΧΕΤΕ ΣΥΜΦΩΝΗΣΕΙ ΝΑ ΕΠΙΛΥΣΕΤΕ ΟΠΟΙΑΔΗΠΟΤΕ ΠΡΟΚΥΠΤΟΥΣΑ ΔΙΑΦΟΡΑ ΜΕΣΩ ΔΕΣΜΕΥΤΙΚΗΣ ΔΙΑΙΤΗΣΙΑΣ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΗΣ ΠΑΡΟΥΣΑΣ ΡΗΤΡΑΣ.

Η ΔΙΑΙΤΗΤΙΚΗ ΔΙΑΔΙΚΑΣΙΑ ΘΑ ΠΡΑΓΜΑΤΟΠΟΙΗΘΕΙ ΕΝΩΠΙΟΝ ΕΝΟΣ ΔΙΑΙΤΗΤΗ, Ο ΟΠΟΙΟΣ ΘΑ ΠΡΕΠΕΙ ΝΑ ΕΙΝΑΙ ΣΥΝΤΑΞΙΟΔΟΤΗΜΕΝΟΣ ΔΙΚΑΣΤΗΣ ΣΕ ΕΝΑΝ ΑΠΟ ΤΟΥΣ ΕΞΙ ΤΟΠΙΚΟΥΣ ΧΩΡΟΥΣ ΕΚΔΙΚΑΣΗΣ ΠΟΥ ΣΥΝΑΔΟΥΝ ΜΕ ΤΗΝ ΠΑΡΑΚΑΤΩ ΔΙΑΤΑΞΗ ΠΕΡΙ ΔΙΚΑΙΟΔΟΣΙΑΣ. ΕΙΤΕ ΥΠΕΡΙΣΧΥΣΕΤΕ ΕΙΤΕ ΟΧΙ ΤΟΥ ΑΝΤΙΠΑΛΟΥ ΜΕΡΟΥΣ ΣΤΗ ΔΙΑΙΤΗΤΙΚΗ ΔΙΑΔΙΚΑΣΙΑ, ΕΦΟΣΟΝ Η ΑΞΙΩΣΗ ΣΑΣ ΚΡΙΘΕΙ ΕΥΛΟΓΗ ΑΠΟ ΤΟ ΔΙΑΙΤΗΤΗ, ΣΥΜΦΩΝΑ ΜΕ ΤΑ ΚΡΙΤΗΡΙΑ ΤΟΥ ΚΑΝΟΝΑ 11(β) ΤΩΝ ΟΜΟΣΠΟΝΔΙΑΚΩΝ ΚΑΝΟΝΩΝ ΠΟΛΙΤΙΚΗΣ ΔΙΚΟΝΟΜΙΑΣ, ΘΑ ΕΧΕΤΕ ΤΟ ΔΙΚΑΙΩΜΑ ΑΠΟΖΗΜΙΩΣΗΣ ΓΙΑ ΤΑ ΕΞΟΔΑ ΔΙΑΙΤΗΣΙΑΣ ΣΑΣ, ΚΑΤΑ ΤΗΝ ΑΠΟΚΛΕΙΣΤΙΚΗ ΔΙΑΚΡΙΤΙΚΗ ΕΥΧΕΡΕΙΑ ΤΟΥ ΔΙΑΙΤΗΤΗ. ΕΑΝ Η ΔΙΑΙΤΗΤΙΚΗ ΠΟΙΝΗ ΕΙΝΑΙ ΙΣΗ Ή ΜΕΓΑΛΥΤΕΡΗ ΜΕ ΤΟ ΠΟΣΟ ΠΟΥ ΖΗΤΗΣΑΤΕ ΣΤΗ ΔΙΑΙΤΗΤΙΚΗ ΣΑΣ ΑΞΙΩΣΗ, Η LINKSYS ΘΑ ΣΑΣ ΑΠΟΖΗΜΙΩΣΕΙ ΓΙΑ ΤΙΣ ΕΥΛΟΓΕΣ ΚΑΙ ΠΡΑΓΜΑΤΙΚΕΣ ΔΑΠΑΝΕΣ ΔΙΚΗΓΟΡΟΥ ΜΕ ΤΙΣ ΟΠΟΙΕΣ ΕΠΙΒΑΡΥΝΘΗΚΑΤΕ ΓΙΑ ΝΑ ΠΡΟΩΘΗΣΕΤΕ ΤΗΝ ΕΝ ΛΟΓΩ ΔΙΑΙΤΗΤΙΚΗ ΔΙΑΔΙΚΑΣΙΑ ΓΙΑ ΤΗΝ ΕΠΙΛΥΣΗ ΤΗΣ ΔΙΑΦΟΡΑΣ, ΣΥΝ ΕΝΑ ΕΛΑΧΙΣΤΟ ΠΟΣΟ ΑΠΟΖΗΜΙΩΣΗΣ ΥΨΟΥΣ $2.500. ΟΠΟΙΑΔΗΠΟΤΕ ΑΠΟΦΑΣΗ Ή ΠΟΙΝΗ ΤΟΥ ΔΙΑΙΤΗΤΗ ΘΑ ΘΕΩΡΕΙΤΑΙ ΟΡΙΣΤΙΚΗ ΚΑΙ ΔΕΣΜΕΥΤΙΚΗ ΓΙΑ ΑΜΦΟΤΕΡΑ ΤΑ ΜΕΡΗ ΚΑΙ ΔΥΝΑΤΑΙ ΝΑ ΕΙΣΑΧΘΕΙ ΩΣ ΔΙΚΑΣΤΙΚΗ ΑΠΟΦΑΣΗ ΣΕ ΟΠΟΙΟΔΗΠΟΤΕ ΔΙΚΑΣΤΗΡΙΟ ΑΡΜΟΔΙΑΣ ΔΙΚΑΙΟΔΟΣΙΑΣ. ΕΑΝ ΟΠΟΙΟΔΗΠΟΤΕ ΑΠΟ ΤΑ ΣΥΜΒΑΛΛΟΜΕΝΑ ΜΕΡΗ ΥΠΟΒΑΛΕΙ ΜΙΑ ΔΙΑΦΩΝΙΑ ΣΕ ΔΙΚΑΣΤΗΡΙΟ Ή ΑΛΛΗ ΜΗ ΔΙΑΙΤΗΤΙΚΗ ΔΙΚΑΣΤΙΚΗ ΑΡΧΗ, Ο ΔΙΑΙΤΗΤΗΣ Ή ΔΙΚΑΣΤΗΣ ΔΥΝΑΤΑΙ ΝΑ ΑΞΙΩΣΕΙ ΤΗΝ ΚΑΤΑΒΟΛΗ ΣΤΟ ΑΛΛΟ ΜΕΡΟΣ ΤΩΝ ΕΥΛΟΓΩΝ ΕΞΟΔΩΝ ΚΑΙ ΔΑΠΑΝΩΝ (ΣΥΜΠΕΡΙΛΑΜΒΑΝΟΜΕΝΩΝ ΜΕΤΑΞΥ ΑΛΛΩΝ ΤΩΝ ΔΑΠΑΝΩΝ ΔΙΚΗΓΟΡΩΝ) ΠΟΥ ΠΡΟΕΚΥΨΑΝ ΓΙΑ ΤΗ ΣΥΜΜΟΡΦΩΣΗ ΜΕ ΤΗΝ ΕΝ ΛΟΓΩ ΔΕΣΜΕΥΤΙΚΗ ΔΙΑΙΤΗΤΙΚΗ ΑΠΟΦΑΣΗ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΔΙΑΤΗΡΗΣΗΣ Ή ΟΛΟΚΛΗΡΩΣΗΣ ΤΗΣ ΣΥΓΚΕΚΡΙΜΕΝΗΣ ΥΠΟΘΕΣΗΣ ΔΙΑΦΩΝΙΑΣ.

ΟΥΤΕ ΕΣΕΙΣ ΟΥΤΕ Η LINKSYS ΘΑ ΕΧΕΤΕ ΤΟ ΔΙΚΑΙΩΜΑ ΣΥΝΔΥΑΣΜΟΥ Ή ΕΝΟΠΟΙΗΣΗΣ ΔΙΑΙΤΗΤΙΚΩΝ ΑΞΙΩΣΕΩΝ ΑΠΟ Ή ΕΝΑΝΤΙ ΑΛΛΩΝ ΚΑΤΑΝΑΛΩΤΩΝ Ή ΥΠΟΒΟΛΗΣ ΔΙΑΙΤΗΤΙΚΩΝ ΑΞΙΩΣΕΩΝ ΩΣ ΕΚΠΡΟΣΩΠΟΣ Ή ΜΕΛΟΣ ΚΑΤΗΓΟΡΙΑΣ Ή ΥΠΟ ΤΗ ΓΕΝΙΚΗ ΙΔΙΟΤΗΤΑ ΙΔΙΩΤΗ ΔΙΚΗΓΟΡΟΥ. ΚΑΤΑΝΟΕΙΤΕ ΟΤΙ ΕΑΝ ΔΕΝ ΥΠΗΡΧΕ Η ΔΙΑΤΑΞΗ ΑΥΤΗ, ΙΣΩΣ ΕΙΧΑΤΕ ΤΟ ΔΙΚΑΙΩΜΑ ΔΙΑΙΤΗΤΙΚΗΣ ΕΠΙΛΥΣΗΣ ΜΙΑΣ ΔΙΑΦΩΝΙΑΣ ΣΕ ΒΑΣΗ ΟΜΑΔΙΚΗΣ ΕΝΕΡΓΕΙΑΣ Ή ΑΝΤΙΠΡΟΣΩΠΕΥΣΗΣ ΚΑΙ ΟΤΙ ΕΧΕΤΕ ΡΗΤΩΣ ΚΑΙ ΕΝ ΓΝΩΣΕΙ ΣΑΣ ΑΠΟΠΟΙΗΘΕΙ ΑΥΤΩΝ ΤΩΝ ΔΙΚΑΙΩΜΑΤΩΝ ΚΑΙ ΑΝΤ' ΑΥΤΟΥ ΕΧΕΤΕ ΣΥΜΦΩΝΗΣΕΙ ΝΑ ΕΠΙΛΥΕΤΕ ΔΙΑΙΤΗΤΙΚΑ ΜΟΝΟ ΤΙΣ ΔΙΚΕΣ ΣΑΣ ΔΙΑΦΩΝΙΕΣ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΗΣ ΠΑΡΟΥΣΑΣ ΕΝΟΤΗΤΑΣ.

ΚΑΤΑ ΠΑΡΕΚΚΛΙΣΗ ΤΗΣ ΑΝΩΤΕΡΩ ΣΥΜΦΩΝΙΑΣ ΔΙΑΙΤΗΤΙΚΗΣ ΕΠΙΛΥΣΗΣ ΔΙΑΦΩΝΙΩΝ, ΕΣΕΙΣ ΚΑΙ Η LINKSYS ΑΝΑΓΝΩΡΙΖΕΤΕ ΚΑΙ ΣΥΜΦΩΝΕΙΤΕ ΟΤΙ ΟΠΟΙΟΣΔΗΠΟΤΕ ΑΠΟ ΕΣΑΣ ΜΠΟΡΕΙ, ΩΣ ΕΝΑΛΛΑΚΤΙΚΗ ΛΥΣΗ ΣΤΗ ΔΙΑΙΤΗΣΙΑ, ΝΑ ΥΠΟΒΑΛΕΙ ΜΕΜΟΝΩΜΕΝΗ ΑΓΩΓΗ ΣΕ ΔΙΚΑΣΤΗΡΙΟ ΕΠΙΛΥΣΗΣ ΜΙΚΡΟΔΙΑΦΟΡΩΝ, ΕΦΟΣΟΝ ΤΟ ΔΙΚΑΣΤΗΡΙΟ ΑΥΤΟ ΔΕΝ ΠΡΟΒΛΕΠΕΙ/ΕΠΙΤΡΕΠΕΙ ΕΚΔΙΚΑΣΗ ΟΜΑΔΙΚΩΝ Ή ΕΝΟΠΟΙΗΜΕΝΩΝ ΥΠΟΘΕΣΕΩΝ.

Η ΠΑΡΟΥΣΑ ΣΥΜΒΑΣΗ ΘΑ ΕΡΜΗΝΕΥΕΤΑΙ ΣΥΜΦΩΝΑ ΜΕ ΚΑΙ ΘΑ ΔΙΕΠΕΤΑΙ ΑΠΟ ΤΟΥΣ ΕΣΩΤΕΡΙΚΟΥΣ ΝΟΜΟΥΣ ΤΗΣ ΠΟΛΙΤΕΙΑΣ ΤΗΣ ΚΑΛΙΦΟΡΝΙΑ, ΧΩΡΙΣ ΝΑ ΙΣΧΥΕΙ ΚΑΝΕΝΑΣ ΚΑΝΟΝΑΣ ΕΠΙΛΟΓΗΣ ΔΙΚΑΙΟΥ ΠΟΥ ΘΑ ΕΠΕΤΡΕΠΕ ΤΗΝ ΕΦΑΡΜΟΓΗ ΝΟΜΩΝ ΟΠΟΙΑΣΔΗΠΟΤΕ ΔΙΚΑΙΟΔΟΣΙΑΣ (ΕΚΤΟΣ ΑΠΟ ΤΟΥΣ ΕΣΩΤΕΡΙΚΟΥΣ ΝΟΜΟΥΣ ΤΗΣ ΠΟΛΙΤΕΙΑΣ ΤΗΣ ΚΑΛΙΦΟΡΝΙΑ) ΣΤΑ ΔΙΚΑΙΩΜΑΤΑ ΚΑΙ ΤΙΣ ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ ΜΕΡΩΝ ΤΗΣ ΠΑΡΟΥΣΑΣ ΣΥΜΒΑΣΗΣ. ΩΣΤΟΣΟ, ΟΣΟΝ ΑΦΟΡΑ ΤΟ ΠΑΡΕΧΟΜΕΝΟ ΛΟΓΙΣΜΙΚΟ, ΕΑΝ ΕΙΣΤΕ ΚΑΤΑΝΑΛΩΤΗΣ ΚΑΙ ΖΕΙΤΕ ΣΕ ΜΙΑ ΧΩΡΑ ΟΠΟΥ Η LINKSYS ΔΙΑΘΕΤΕΙ Ή ΠΡΟΩΘΕΙ ΤΟ ΛΟΓΙΣΜΙΚΟ, Η ΤΟΠΙΚΗ ΝΟΜΟΘΕΣΙΑ ΕΝΔΕΧΕΤΑΙ ΝΑ ΑΠΑΙΤΕΙ ΤΗΝ ΕΦΑΡΜΟΓΗ ΟΡΙΣΜΕΝΩΝ ΕΘΝΙΚΩΝ ΝΟΜΩΝ ΠΡΟΣΤΑΣΙΑΣ ΤΟΥ ΚΑΤΑΝΑΛΩΤΗ ΣΕ ΟΡΙΣΜΕΝΕΣ ΕΝΟΤΗΤΕΣ ΤΗΣ ΠΑΡΟΥΣΑΣ ΣΥΜΒΑΣΗΣ. ΚΑΘΕΜΙΑ ΑΠΟ ΤΙΣ ΣΥΜΒΑΣΕΙΣ ΤΩΝ ΗΝΩΜΕΝΩΝ ΕΘΝΩΝ ΣΧΕΤΙΚΑ ΜΕ ΤΙΣ ΣΥΜΒΑΣΕΙΣ ΔΙΕΘΝΟΥΣ ΠΩΛΗΣΗΣ ΑΓΑΘΩΝ ΚΑΙ Η ΣΥΜΒΑΣΗ ΤΩΝ ΗΝΩΜΕΝΩΝ ΕΘΝΩΝ ΓΙΑ ΤΟ ΧΡΟΝΙΚΟ ΔΙΑΣΤΗΜΑ ΠΕΡΙΟΡΙΣΜΟΥ ΣΧΕΤΙΚΑ ΜΕ ΤΗ ΔΙΕΘΝΗ ΠΩΛΗΣΗ ΑΓΑΘΩΝ ΕΞΑΙΡΟΥΝΤΑΙ ΡΗΤΑ ΚΑΙ ΔΕΝ ΘΑ ΙΣΧΥΟΥΝ ΓΙΑ ΤΗΝ ΠΑΡΟΥΣΑ ΣΥΜΒΑΣΗ.

ΜΕ ΕΞΑΙΡΕΣΗ ΤΙΣ ΔΙΑΔΙΚΑΣΙΕΣ ΕΠΙΛΥΣΗΣ ΜΙΚΡΟΔΙΑΦΟΡΩΝ ΠΟΥ ΜΠΟΡΟΥΝ ΝΑ ΥΠΟΒΛΗΘΟΥΝ ΣΕ ΟΠΟΙΟΔΗΠΟΤΕ ΔΙΚΑΣΤΗΡΙΟ ΕΠΙΛΥΣΗΣ ΜΙΚΡΟΔΙΑΦΟΡΩΝ, ΕΝΤΟΣ ΤΗΣ ΚΑΤΑΛΛΗΛΗΣ ΔΙΚΑΙΟΔΟΣΙΑΣ ΚΑΙ ΤΟΥ ΑΡΜΟΔΙΟΥ ΔΙΚΑΣΤΗΡΙΟΥ, ΟΠΟΙΑΔΗΠΟΤΕ ΔΙΑΙΤΗΤΙΚΗ Ή ΑΛΛΗ ΝΟΜΙΚΗ ΕΝΕΡΓΕΙΑ Ή ΔΙΑΔΙΚΑΣΙΑ ΠΟΥ ΠΡΟΚΥΠΤΕΙ ΑΠΟ Ή ΣΕ ΣΧΕΣΗ ΜΕ ΤΗΝ ΠΑΡΟΥΣΑ ΣΥΜΒΑΣΗ Ή ΟΠΟΙΑΔΗΠΟΤΕ ΣΧΕΤΙΚΗ ΔΙΑΦΩΝΙΑ ΘΑ ΕΚΚΙΝΕΙΤΑΙ ΣΤΗ (1) ΝΕΑ ΥΟΡΚΗ, ΝΕΑ ΥΟΡΚΗ, (2) ΑΤΛΑΝΤΑ, ΤΖΟΡΤΖΙΑ, (3) ΣΙΚΑΓΟ, ΙΛΙΝΟΪΣ (4) ΝΤΑΛΑΣ, ΤΕΞΑΣ, (5) ΣΙΑΤΛ, ΟΥΑΣΙΝΓΚΤΟΝ Ή (6) ΛΟΣ ΑΝΤΖΕΛΕΣ, ΚΑΛΙΦΟΡΝΙΑ ΚΑΙ ΕΣΕΙΣ ΚΑΙ Η LINKSYS ΥΠΟΚΕΙΣΤΕ ΑΜΕΤΑΚΛΗΤΑ ΣΤΗΝ ΑΠΟΚΛΕΙΣΤΙΚΗ ΔΙΚΑΙΟΔΟΣΙΑ ΚΑΙ ΤΟ ΑΡΜΟΔΙΟ ΔΙΚΑΣΤΗΡΙΟ ΟΠΟΙΑΣΔΗΠΟΤΕ ΤΕΤΟΙΑΣ ΔΙΑΔΙΚΑΣΙΑΣ. ΩΣΤΟΣΟ, ΓΙΑ ΔΙΑΦΩΝΙΕΣ ΠΟΥ ΑΦΟΡΟΥΝ ΠΟΣΑ ΥΨΟΥΣ $10.000 ΚΑΙ ΚΑΤΩ, ΜΠΟΡΕΙΤΕ ΝΑ ΕΠΙΛΕΞΕΤΕ ΕΑΝ Η ΔΙΑΙΤΗΤΙΚΗ ΔΙΑΔΙΚΑΣΙΑ ΣΕ ΚΑΠΟΙΑ ΑΠΟ ΤΙΣ ΕΞΙ ΑΝΩΤΕΡΩ ΑΝΑΦΕΡΟΜΕΝΕΣ ΤΟΠΙΚΕΣ ΔΙΚΑΙΟΔΟΣΙΕΣ ΘΑ ΠΡΑΓΜΑΤΟΠΟΙΗΘΕΙ ΑΥΤΟΠΡΟΣΩΠΩΣ, ΤΗΛΕΦΩΝΙΚΩΣ Ή ΜΟΝΟ ΒΑΣΕΙ ΤΩΝ ΥΠΟΒΛΗΘΕΙΣΩΝ ΑΞΙΩΣΕΩΝ.

Εάν κατοικείτε στις Η.Π.Α., ισχύει για εσάς η ακόλουθη ρήτρα:

Ισχύουσα νομοθεσία: Η παρούσα Σύμβαση θα διέπεται από το δίκαιο της Καλιφόρνια, εξαιρουμένων των αρχών περί σύγκρουσης κανόνων δικαίου αυτής ή άλλης δικαιοδοσίας. Τα πολιτειακά και ομοσπονδιακά δικαστήρια της Καλιφόρνιας έχουν μη αποκλειστική δικαιοδοσία για την επίλυση οποιασδήποτε διαφοράς που προκύπτει από ή σχετικά με την παρούσα Σύμβαση. Ωστόσο, εάν είστε καταναλωτής και κατοικείτε σε χώρα, όπου η Linksys εμπορεύεται ή προωθεί το Λογισμικό, το τοπικό δίκαιο ενδέχεται να απαιτεί την εφαρμογή ορισμένων νόμων για την προστασία των καταναλωτών της χώρας κατοικίας σας σε ορισμένα τμήματα της παρούσας Σύμβασης. Καθεμία από τις Συμβάσεις των Ηνωμένων Εθνών σχετικά με τις Συμβάσεις Διεθνούς Πώλησης Αγαθών και η Σύμβαση των Ηνωμένων Εθνών για το Χρονικό Διάστημα Περιορισμού σχετικά με τη Διεθνή Πώληση Αγαθών εξαιρούνται ρητά και δεν θα ισχύουν για την παρούσα Σύμβαση.

Οι επωνυμίες BELKIN, LINKSYS και πολλά ονόματα προϊόντων και λογότυπα αποτελούν εμπορικά σήματα του ομίλου εταιριών Belkin. Τυχόν εμπορικά σήματα τρίτων που αναφέρονται, αποτελούν ιδιοκτησία των αντίστοιχων κατόχων τους.

© 2014 Belkin International, Inc. ή/και θυγατρικές εταιρείες. Με επιφύλαξη κάθε νόμιμου δικαιώματος.